Urola Gustagarri III: bailarako haragi eta behi esneari gorazarre\nBerriak Urola Gustagarri III: bailarako haragi eta behi esneari gorazarre\n2015/03/13, Ostirala - 13:14\nBadator Urola Gustagarri ekimenaren hirugarren edizioa. Datorren ostegunean (hilak 19) hasi eta apirilaren 19ra arte, bailarako ekoizle, baserritar, jatetxe eta bestelako eragileek menuak, ekintzak eta eskaintza turistikoak eskainiko dituzte, bertako beste bi produktu oinarri hartuta: bailarako txahal haragia eta behi esnea izango dira protagonista. Bertako produktuak balorean jarriz eta bertako hamar jatetxeetako sukaldariek trebetasun handiz prestaturiko menuen bidez, baserri eta ekoizpen guneetara bisita gidatu bereziak eta "ekitaldi gastronomiko" berritzaileak antolatu dira, hilabete horretarako aisialdi eta turismorako eskaintza berezia sortzeko, lehendik eskualde honek duen eskaintza turistiko oparoaren osagarri edota gehigarri.\nHemen duzue Urola Gustagarriren hirugarren edizio honetarako prestatutako egitaraua. Ekimena gaur aurkeztu da Donostian, Sevatur Gipuzkoako turismo ferian, eta esan bezala, San Jose egunean abiatuko da. www.urolagustagarri.eus blog berria ere martxan jarriko da edizioarekin batera, Gustagarri eta bertako ekintza guztiei buruzko informazio eguneratuarekin.\nProiektu hau Basquetour-ek bultzatu du "Euskadi Gastronomika" produktu turistikoaren bidez, bertan eskualdea eta bertako hamabost enpresa atxikituta daudela, Urola Garaiaren eskaintza enogastronomikoa ezagutzera emateko asmoarekin eta, orohar, Euskadi jomuga enogastronomiko gisa nazioarte mailan erreferente bihurtzea. Honez gain, klubak eta bere kideek sarean eta modu koordinatuan lanean dihardute aipatutako helburua lortzen laguntzen duten honelako ekintzak eta ekitaldiak antolatzeko eta sustatzeko.\nUrola Gustagarri III edizioa gaur aurkeztu da Sevatur Turismo azokan.\nHonako Agintariek hartu dute parte:\n• Urrategi Alberdi, Azkoitiko alkatea\n• Iñaki portilla, Iraurgi Berritzeneko ordezkaria\n• Jon Peli Uriguen, Berrikuntza, Landa Garapena eta Turismoko Foru Diputatua (Gipuzkoako Foru Aldundia)\n• Arantza Madariaga, Basquetoureko Zuzendari orokorra.\nBestalde, ekimenean parte hartzen duten honako jatetxe hauek ere bertan izan dira, beraien menuetan eskaintzen dituzten plater goxoak pintxotan jarri eta dastaketa bat eskaini dutelarik: Joseba (Azkoitia), Kiruri (Loiola – Azpeitia), Sagasti Zahar (Azpeitia), Larrañaga (Azpeitia), Aranburu (Aizarna – Zestoa).\n• ZER DA UROLA GUSTAGARRI\no BERTAKOA balorean jarriz sortu dugun aisialdi eta turismorako eskaintza\no Zer da BERTAKOA edo zerk osatzen du BERTAKOA:\n Produktuak – Ekoizleak\n Euskal sukaldaritza – sukaldariak (jatetxeak)\n Baserriak eta Ustiategiak\n Gure herrietako bizia, gure "lifestyle-a" azken finean.\no Puntu guzti hauek artikulatuaz, urtean zehar eta aro desberdinetan saio desberdinak antolatuko ditugu, aro horietan gure bailara bisitatu eta ezagutzeko motibo erakargarriak sortzeko, eta bertako produktuak balorean jartzeko.\no BERTAKOAren inguruan eta BERTAKOAri balorea emateko aktibitate ekonomikoa sortzea da azken helburua Turismo jardueraren bidez.\no IRAURGI BERRITZEN (Urola Erdiko Garapen Agentzia) eta URKOME (Urola Kostako Landa Garapen Elkartea)ren ekimenez eta Urola Erdiko lehen eta hirugarren sektoretako hainbat eragileren parte hartzearekin.\n• GAUR AURKEZTEN DENA\no UROLA GUSTAGARRI III edizioa, 2015ko Martxoak 19 – Apirilak 19\no Landuko diren produktuak: Euskal Okela (txahala) eta behi esnea.\no Bailarako ekoizleek hornituta.\no Eskualdeko hamar jatetxeren partehartzea.\n Joseba eta Laja Azkoitian, Jai Alai, Kiruri, Larrañaga, Mikel Uria eta Sagasti Zahar Azpeitian, Beizamako Ostatu Zaharra Beizaman, Letea Errezilen, eta Aranburu Aizarna – Zestoan.\no Martxoak 19 eta Apirilak 19 bitartean zer dago beraz:\n• Jatetxeek Euskal Okela eta Behi Esnea erabiliaz prestatutako menu bereziak eskaintzan.\n• Eskualdeko baserri eta ustiategietara bisita gidatu bereziak, bertako bizimodua, lan egiteko modua, produktuak... erakutsi eta balorean jartzeko.\n• "Gastro ekimenak"\no Degustazioak, produktu lokalen azoka berezia Zestoan.\n OHIKO ESKAINTZA TURISTIKOA\n• Eskualdeko baliabide kultural eta natural paregabea


Futbol derbia Kilometroak jaiaren alde - Orio - Karkara.eus\nFutbol derbia Kilometroak jaiaren alde\nKarkara 2014-08-14 10:26\nAbuztuaren 15ean lagunarteko partida jokatuko dute Realak eta Eibarrek Zarauzko Asti zelaian\nEibarrek lehen mailako talde gisa Realaren aurka jokatuko duen lehen partida izango da ostiraleko lagunarteakoa. Kilometroak jaialdiaren alde jokatuko dute, abuztuaren 15ean, talde gipuzkoarrek Zarauzko Asti futbol zelaian. Denboraldi-aurrea amaitzen ari da eta azken prestaketak egin eta aurkaria neurtzeko aukera izango dute; izan ere, astebete beranduago, denboraldiko lehen jardunaldian berriz aurrez aurre arituko dira zelaian.\n18:00etan hasiko da partida, eta ETBk zuzenean emango du. Sarrerak salgai daude Orion Erria Txikota! dendan eta Il Gelato kafetegian, eta Zarautzen Txiki Polit tabernan. Harmailetako sarrerak 15 euroko prezioa dute, eta sarrera orokorrek, helduenek 10 eta zortzi urtez azpikoenek 5 eurokoa. Txarteldegia egunean bertan ere 16:30etik aurrera irekita egongo da.\nOhorezko sakea Demetrio Esnaolak\nOrioko Herri Ikastolak bere lehen zuzendariari omenaldia egingo dio partida hasieran. Ikastolaren sorrera oroitu eta garai hartan egindako lan guztiagatik eskerrak eman nahi dizkio.\nAutoa ez hartzeko gonbita\nKilometroak 2014ko antolakuntzak partidara garraio publikoan joateko gomendioa egin du. Zelai inguruan aparkalekuak egongo badira ere, gainezka egongo dela ohartarazi dute, eta Zarautza joateko tren edo autobusak erabiltzea eskertzen dute.


Maskaren erabilera ezinbestekoa ostegunetik aurrera - Usurbil - Noaua.eus\nMaskaren erabilera ezinbestekoa ostegunetik aurrera\nNoaua Aldizkaria 2020-05-21 08:10\nOstegun honetatik aurrera, maskarak erabiltzea derrigorrezkoa izango da, 6 urtetik gorako herritarren artean.\nHasieran beharrezkoak ez, gero gomendagarriak eta orain ezinbestekoak. Derrigorrezkoa izango da maskaren erabilera aurrerantzean, txertorik ez dagoen artean, Espainiako Gobernuko Osasun Ministerioaren esanetan, birusaren transmisioa murriztu eta eteteko. Erabiltzea lehenestea eskatzen dutenak, sudurra eta ahoa estaliko duten maskara "higienikoak eta kirurgikoak" izango dira.\nEstatuko Aldizkari Ofizialak gainera noiz eta non erabili beharko diren ere zehazten du. Aipatu aldizkariak asteazkenean plazaraturiko neurria, ostegun honetatik (hilak 21) indarrean izango da, eta hala segiko du, estatu alarma egoera osoan eta haren luzapenetan zehar; honenbestez, ekainaren 7ra arte gutxienez.\nNon erabili beharko diren\nKalean, aire libreko espazioetan eta baita noski, erabilera publikoko espazio itxietan edo jendaurrearentzat zabalik izango diren guneetan, beti ere pertsonen arteko gutxieneko bi metroko tartea mantentzea ezinezkoa den kasuetan.\nAipatu moduan, maskarak erabiltzea derrigorrezkoa izango dute 6 urtetik gorako herritarrek. Baina ohi den moduan, salbuespenak ere badira araudi berri honetan ere. Kasuotan, ez da ezinbestekoa edo derrigorrezkoa izango maskarak jantzita izatea:\n-Arnasa hartzeko nolabaiteko arazoak dituzten pertsonen kasuan.\n-Egoki arrazoitutako osasun arrazoiengatik maskaren erabilera kontraindikatua duten pertsonen kasuan, edota dependentzia egoeragatik edo BOE-ren esanetan "ezgaitasunen" batengatik bere jokabidea aztoratzea eragin dezakeelako, maskara janztea bideraezina den kasuetan.\n-Maskaren erabilera ezinekoa egiten duten ekintzak.\n-Ezinbesteko beste arrazoiengatik edo beharrezko egoeragatik.


Kubako Iraultzaren gaineko hitzaldia eta argazki erakusketa - Eskoriatza - Goiena.eus\nKubako Iraultzaren gaineko hitzaldia eta argazki erakusketa\nUsoa Agirre 2009-03-31 13:09\nGaur, martitzena, Kubako Iraultzaren gaineko hitzaldia egongo da Eskoriatzako kultura etxean, 18:00etan. Mundukideren bidez, Truke Programaren barruan, Gilberto Blanco eta Emilio Rodriguez Peñate kubatarrak 'La revolución cubana 50 años después' izeneko berbaldia egitera etorriko dira. Horrez gain, Kubako iraultzaren gaineko erakusketa ere badago Inkernu tabernan.\nGogorarazi behar da, horren harira, aurten, Mundukide Fundazioak urtero antolatzen duen Komunitate Garapenerako Esperientzien Truke Programak hamar urte bete dituela; hori dela eta, aurreko urteetan parte hartu duten gonbidatuak egongo dira gurean egubakoitzera arte, apirilak 3. Hemen daudela aprobetxatuz, biharko hitzaldia antolatu dute Mundukidek, Lankik eta Eskoriatzako Udalak, elkarlanean.\nKubako Iraultzaren gaineko argazki erakusketa jarri zuten joan den astean Inkernu tabernan. Guztira, 20 argazki inguru daude ikusgai han, Euskadi-Kuba taldeak utzitakoak. Aitzorrotz kultura elkarteak antolatu du esandako argazki erakusketa.


soberania energetica – Energia Aurreztu\nEtiketa: soberania energetica\nAurreztea / Ahorro · Autokontsumoa / Autoconsumo · Berriak / Noticias · Diru laguntzak / Subvenciones · Energia Berriztagarriak / Energías Renovables\nMailegu solidarioak subiranotasun energetikoko proiektuentzako Euskal Herrian / Préstamos solidarios para proyectos de soberanía energética en Euskal HerriaCoop57 / Euskal Garapen eta Kohesio Fondoa\nmaiatza 14, 2015 maiatza 15, 2015 Uhin.euUtzi iruzkina\nIreki da Euskal Herrian subiranotasun energetikoarekin lotutako proiektuentzako mailegu solidarioak emateko deialdia. Ekimen hau Coop57 eta Euskal Garapen eta Kohesio Fondoaren, Udalbiltza Partzuergoaren erakunde autonomoa, artean izenpetutako lankidetza-hitzarmenean jasotzen da. Eskabideak aurkezteko epea 2015eko urriaren 15ean amaitzen da. Baldintza guztiak ezagutzeko, klikatu hemen. Informazio gehiago: udalbiltza@udalbiltza.eus. Abierta la convocatoria para la concesión de préstamos solidarios a… Continue reading Mailegu solidarioak subiranotasun energetikoko proiektuentzako Euskal Herrian / Préstamos solidarios para proyectos de soberanía energética en Euskal HerriaCoop57 / Euskal Garapen eta Kohesio Fondoa


18 urtetik beherako Espainiako gazteen %25ek Internet erabili ohi dute, azterketa baten arabera | Consumer\n18 urtetik beherako Espainiako gazteen %25ek Internet erabili ohi dute, azterketa baten arabera\nJolastea, txateatzea eta musika bilatzea dira sarean nabigatzen dutenean egiten dituzten jarduera nagusiak\n18 urteko Espainiako adingabeen %25ek Internet erabili ohi dute, Madrilgo Erkidegoko Adin Txikikoen Defendatzaileak, Pedro Núñez Morgadesek, atzo jakinarazi zuen txosten baten arabera. Hala ere, Morgadesek ohartarazi zuen adingabeen %11 “mendekotasuna duela”.\nTxosten hori Haurren Pornografiaren Aurkako Ekintzak (ACPI) egin du Adingabeen Defendatzaileak eskatuta. Txosten hori egiteko, 4.000 inkesta egin dira 10 eta 17 urte bitarteko adingabeen artean, ikastetxeetan, ziberzentroetan, adin txikikoen aldi baterako kontzentrazioetan, kale mailan eta Interneteko haurrentzako atarien bidez.\nAdingabeko horiek sareari ematen dioten erabilerari dagokionez, %35ek txateatzeko erabiltzen dute, %27k jolasteko eta %13k musika bilatzeko. Hala ere, jarrera horiek aldatu egiten dira internautaren adin-tartearen arabera, eta, hala, Lehen Hezkuntzako ikasleek osatzen dute Internet gehien erabiltzen duen taldea informazioa bilatzeko; DBHko ikasleek, berriz, gehiago erabiltzen dute txateatzeko, eta batxilergokoek harremanetarako eta beste pertsona batzuk ezagutzeko.\nTxostenak erakusten duen beste datu bat da adingabeko internauten %28 orri pornografikoetan sartzen direla eta %38 orrialde bortitzetan. Era berean, %30ek noizbait eman dute telefono-zenbakia, eta %14,5ek ezezagun batekin hitzordua jarri dute.\nEhuneko horien aurrean, Guillermo Cánovas ACPIko presidentearen arabera, espezialisten kezka nagusia da “segurtasun falta” dela, hain zuzen, adin txikiko batzuek txateatzeko edo harremanetarako erabiltzen duten sarea. Azken arazo horri dagokionez, txostenak zehazten du ezezagun batekin Internet bidez hitzordua jarri duten adingabeen %14,5ek, %8k behin baino gehiagotan hartu duela hitzordua, %10ek bakarrik joan zela eta beste %7k ez ziola jakinarazi bere lagun edo familiakoei. Gainera, hitzordura joan ziren adingabeko gehienek aitortu zuten espero bezala ez zen pertsona batekin topo egin zutela, eta haien %2k adierazi zuen, gainera, pertsona heldua zela.\nOro har, txostenak dio Sarea erabiltzen duten adingabeen %54,5ek ez duela inolako informaziorik jaso bitarteko hori erabiltzeko oinarrizko segurtasun-arauei buruz.\nAdingabeei segurtasunez nabigatzen erakustea da, beraz, Adin Txikikoen Defendatzaileak landu nahi duen helburu nagusietako bat, baita azterketa hori egiteko arrazoiak ere. “Arazoak detektatzeko, konpontzeko edo prebenitzeko informazioa eman nahi digu Defentsa Erakundeak”. Era berean, esan zuen “Internet familian erabiltzea sustatu nahi dugu”, belaunaldien “porrot digitala” gerta ez dadin eta helduak Sarean sar ez daitezen eta familien arteko topaleku eta harremanetarako gune bihur dadin.\nerabilera Internet-eu menores-eu


Autorretratos: Gernika gogoan\nUrtemuga borobilek askoren arreta norbereganatzeko balio ohi dute, besterik ez. Sakoneko mezua, gogoratzen den horri dagokiona, ez delako zenbakien arabera pizten ala itzaltzen. Hala, nahiz eta aurten Gernikako bondardaketaren ingurukoek aurrekoetan baino oihartzun zabalagoa izan, aspaldikoari eutsi behar zaio beste behin, funtsezkoari, aldatzen ez den horri.\n1937ko apirilaren 26ak herriaren historia erdibitu zuen betiko. Ez soilik eremu fisikoari dagokionez. Ezta egun hartan memoria lapurtu zitzaiolako ere. Jazotakoak orduko eta gaurko gernikarrengan errotik eragin zuelako baizik, zirenaren kontzientzia aldarazteraino, osatzeraino beharbada. Ordura arte sinbolismoz betetakoa zen Gernika, bere nortasuna eta besteenganako harremana ulertzeko modu zehatz bati lotutakoa, baina duela 80 urtekoak bestelako jauzia bultzatu zuen, mundu guztira zabaltzerainokoa, bakearen aldarri unibertsalaren sinonimo bihurtzerainokoa.\nEuropan zetorrena iragarri zuen Gernikak: populazio babesgabea jomugatzat hartzea, herri osoa zimenduetaraino birrintzea, izua modurik gordinenean baliatzea, eragindako txikizioa gezurrez estaltzen saiatzea. Bere izenak eraman zuen mundu zabaleko hedabideen azaletara, eta Picassok hartu zuen salaketaren lekukoa. Gizaki itxurako basapiztiei, giza eskubideen urratzaile sistematikoei, hurkoarekiko dialektika bakartzat horiek akabatzea baliatzen dutenei aurre egiteko tresnen artean apartekoa baita artea. Biluzik utzi eta egin dituztenak bete-betean agerian jartzen dituelako. Eta betiko, belaunaldiz belaunaldiko kate luzea guzti horren lekuko izateraino.\nGernikak, bere txikitasunean, badu halako lidergo moral bat munduan, eta ezin dio horri uko egin. Ezin da bere mugetan itxi, ezin dio bakarrik bereari erreparatu. Dagoeneko ez delako soilik gernikarren euren ondare, ez euskal herritarrena. Mugaz gaindikoa delako. Gernika gaur egun Sirian dagoelako, eta Afganistanen, eta Iraken. Eta beste hainbat herrialdetan. Halakoetan sufritzen duten guztiak direlako gernikar, Picassoren margolanak euren samina ere islatzen duelako. Horiei, 1937ko gernikarrei legez, egia, babesa, aitortza, elkartasuna, justizia eta oroimena zor zaie, inoiz benetako bakea loratuko bada, berradiskidetzea edukiz betetzekotan. Baina horra heldu arteko bidea ezin gogorragoa da. Gernikarrek ondo dakite.\n2017ko apirilaren 25ean El Correo egunkarian argitaratua\nPublicado por Joseba Arruti en 16:15:00\nBi Aberri Egun


EMAN ARGI BERDEA EUSKARARI: 2009\nDuela hilabete batzuk, Orendaingo herritar bat Semaforoarekin jarri zen harremanetan, salatzeko Alegian "Abalcisqueta" jartzen zuen kartel bat zegoela.\nHilabete batzuen ondoren, kartel hori kendu eta beste bat jarri dute. Oraingoan, ABALTZISKETA irakur daiteke, argazkian ikus dezakezuenez. Nola lortu da hori?\nSemaforoaren bidez salaketa publiko egiteaz gain, kexa formala helarazi zuen Udalerri Euskaldunen Mankomunitatera (UEMA). Alegiako Udalaren bitartekaritzarekin, salaketa Diputaziora iritsi zen, eta hango arduradunek kartela kendu eta berria jarri dute.\nZorionak, beraz, UEMAri, Alegiako Udalari eta, batez ere, Orendaingo herritarrari, XIX. mendeko kartela kendu eta XXI. mendekoa jartzea lortu dutelako.\nAntzeko kasuren bat ezagutzen baduzu, atera argazki bat eta bidali gure helbidera: euskararensemaforoa@gmail.com.\nHorrez gain, Orendaingo herritarrak bezala, salaketa dagokion erakunde edo enpresari iristea nahi badezu, bide hauek dituzu:\n1) Behatokiaren web gunea\n2) UEMAko udaletara jo eta kexa bertan jarri\n3) UEMArekn harremanetan jartzea: gipuzkoa2@uema.org edo 943260372.\nidatzi du Semaforoa ordua 17:55 0 erantzun\nidatzi du Semaforoa ordua 10:50 0 erantzun\nKontseiluak sortu duen Euskalgintzaren mapa direktorioaren bidez, euskararen normalizazioa lortzeko lanean ari diren elkarte eta erakundeen ekintzak eta egituraketa azaldu nahi dira, eta beren arteko harremanak erraztu eta esperientziak trukatzeko lanabesa izan nahi du.\nHorretarako, baina, beharrezkoa da euskalgintzaren eta baita norbanako euskaltzaleen ekarpena. Horregatik, deia luzatzen dizuegu mapa osatzen laguntzeko. Tresna honek guztion lanabesa izatea du helburu.\nEuskalgintzaren mapa honetan, sail ezberdinak aurki ditzakegu:\nHerri bakoitzeko euskalgintzaren datu basea eta bere egituraketa\nBerriketarako foroa Besterik gabe, sortu berri den tresna hau erabiltzeko gonbitea luzatzen dizuegu, sartu, ikusi eta aldaketaren bat erantsi nahi badiozu, edota zure iritzia, proposamena edota albisteren bat gehitu erregistratu zaitez eta erantsi zure ekarpena. Bere helbidea: http://www.euskalgintza.org/\nidatzi du Semaforoa ordua 10:01 1 erantzun\nidatzi du NI NAIZ...GU GARA ordua 13:25 0 erantzun\nZERBITSUA ESKAINTZEN DUTE, ZERBITZUAREN ORDEZ\nSemaforoaren lagun batek honako argazki hauek bidali dizkigu. Tailerra Tolosatik Anoetarako bidean dago, eta zerbitzua eskaini ordez zerbitsua eskaintzen dute. Zerbitzua ortografiaren maila berean badago, ez dakit nork eramango lukeen automobila tailer horretara.\nidatzi du NI NAIZ...GU GARA ordua 08:57 0 erantzun\nNafarroako Gobernuak legeak jaso gabeko hainbat irrati kateen emankizunak bertan behera uztea ebatzi du. Haien frekuntziek Noaingo aireportuko aire segurtasuna “arriskuan” jartzen dutela argudiatu du horretarako, nahiz eta uhinen arloa ez den bere eskumenekoa.\nEmisioak eteteko agindua jaso duten irratien artean dago Iruñerrian euskara hutsean emititzen duen Euskalerria Irratia.\nUhinen zaintza ez da Nafarroako Gobernuaren ardura, Espainiako Telekomunikazioetako Zuzendaritza Nagusiaren baizik. Aireportuko seinalean interferentziak ez ditu Euskalerria Irratiko antenak sortzen, baina hala ere, Zuzendaritza honek, interferentziak ikertzeko espedientea zabaldu duenean jabetu da, irrati lizenziarik gabe ari dela emititzen euskara hutsezko irratia. Aitzakia horretaz baliatuta hartu du emisioak eteteko erabakia Sanzen Gobernuak.\nAspaldi egina du Euskalerria Irratiak lizentzia eskaera eta eskaera hori bera egiten dugu Euskal Herriko beste hainbat euskarazko irratik ere. Espainiako Ministro kontseiluak du, irrati lizentziak banatzeko eskumena. Horretarako, aldiro, FMrako plan teknikoak onartzen ditu. Azkena 2006ko irailaren 1ean eman zuen argitara. Espektroaren banaketa horretan irrati publiko eta komertzialentzat baino ez da egiten lekua, Txolarre bezala, izaera herritarra duten irratiak kanpoan utziz.\nGaur gaurkoz, Txolarre Irratiak Amasa-Villabonako Udalak duen irrati zabalkunderako baimena erabiltzen du emititu ahal izateko, baino lizentzia hori ez du Txolarrek zuzenean kudeatzean, egiteko hori, legez, udal korporazioari bakarrik baitakogio. Tolosaldeko euskarazko irratia beraz, egoera “alegalean” dago.\nHau da, Euskal Herrian irratigintzak bizi duen egoera. Lege propiorik ez dugu. Irrati espektroa saturatuta dago; Bertakoak ez diren irratiei ez zaie muga jartzen; Irrati publikoek, espektroan egokitu ez zaien tokia betetzen dute, ez dagokien potentzian; uhinetan euskararen presentzia gero eta urriagoa da; Anabasa honetan, lizentziak merkantzia gisa erabiltzen dira, irrati komertzial handiek salerosketarako txanpon truke bezala erabiltzen dituzte.\nEuskal Herriak, euskaldunagoa eta herritarragoa izango den irrati errealitate bat izan dezan, antolatu eta borrokatu behar dugu!\nidatzi du NI NAIZ...GU GARA ordua 09:44 0 erantzun\nOrendainen bizi den herritar batek Alegiako argazki hauek bidali dizkigu, testu honekin:\n“Alegian aspalditik jarrita daude argazkiko kartelak (“Abalcisqueta” argazkia). Urteak dira herriaren izena Abaltzisketa dela. Gainera, errotulu horren parean beste bat dago eta han Abaltzisketa jartzen du.\nAlegiako Udalarekin harremanetan jarri eta esan didate Diputazioa jakinaren gainean jarri dutela, baina errotuluak hortxe jarraitzen du. Horregatik, kexa Behatokira ere bidali dut.”\nAurrerantzean, horrelako kexarik baduzue, atera argazkiak eta idatzi helbide honetara: euskararensemaforoa@gmail.com.\nidatzi du NI NAIZ...GU GARA ordua 09:19 0 erantzun\nAsegurogintza esparruan lan egiten dutenen artean ere badira euskararen normalkuntzan urrats eraginkorrak ematen ari dutenak.\nHorietako bat, Tolosan dugun “Asegurogintza aseguru artekaritza” da. Orain urtebete entitate honetan, beraien zerbitzua guztiz euskaratzeko prozesua abian jarri zuten, eta horretan dihardute etengabe. Artekari lanak betetzen duen entitate honek hainbat aseguru-etxeekin lanean dabil, eta guztiengan eragin nahi du, euskaldunei ere zerbitzu normalizatu bat eskaintzeko. Bide batez, bat egin dute KONTSEILUTIK abiatutako “Euskaraz seguruago” kanpainarekin. Besterik gabe, ZORIONAK eta AURRERA abiatutako ibilbidearekin.\nidatzi du NI NAIZ...GU GARA ordua 09:09 0 erantzun\nidatzi du NI NAIZ...GU GARA ordua 08:26 0 erantzun


CIC energiGUNEk eta EHU/UPVk MESC+ Erasmus Mundus masterra ekarriko dute Euskadira, energiaren biltegiratzean prestatzeko nazioarteko erreferentzia | CIC energiGUNE\nMontse Casas-Cabanas doktorea, CIC energiGUNEko energia elektrokimikoaren biltegiratze arloko Koordinatzaile Zientifikoa, eta Bilboko Ingeniaritza Eskolako Ion Agirre doktorea izango dira bi zentroetako irakasle taldea koordinatzearen arduradunak.\nCIC energiGUNEk, energia elektrokimikoa eta termikoa biltegiratzearen arloan Europan erreferentea eta Basque Research & Technology Alliance BRTAko kide den ikerketa zentroak, zabaldu egingo du ikasturte honetatik aurrera Energia Biltegiratzeko eta Bihurtzeko Materialen MESC+ Erasmus Mundus masterrarekin, nazioarte mailan arlo horretan ospe eta aintzatespen handiena duenetako batekin, duen harremana eta lankidetza. MESC+ masterreko ikasleek urteak daramatzate euren praktikak euskal zentroan egiten, eta ikasturte honetatik aurrera masterreko prestakuntza ere emango du, Euskal Herriko Unibertsitatearekin (EHU/UPV) lankidetzan.\n“Master hau Euskadira ekartzea mugarria da gure ekosistema akademikorako eta ikertzailerako, eta gure erakundeak erronka honi aurre egiteko mailan daudela erakusten du”, adierazi du Nuria Gisbert CIC energiGUNEko zuzendariak. “Ahalegin handia eta etengabea egin da denboran zehar MESC+ Euskadin egotea lortzeko, eta hori lortu izanak sendotu egiten du energiaren biltegiratzearekin zerikusia duen guztian erreferentziazko polo gisa betetzen dugun lekua”.\nKlase teorikoak Bilboko Ingeniaritza Eskolaren instalazioetan emango dira, eta gaur goizean bertan egin da masterraren edizio berriaren aurkezpena. Bertan, ikasleei ikastaroaren edukia eta EHU/UPVko Ingeniaritza Kimiko eta Ingurumen Sailaren eta CIC EnergiGUNEren funtzionamendua azaldu zaizkie. Klaseak 2020. urte honetan hasiko diren arren, CIC energiGUNEren eta MESC+ zentroaren arteko lankidetza duela urte batzuk hasi zen. Izan ere, zentroak masterreko hainbat ikasle hartu ditu euren praktika aldian, eta horietako batzuek euren Doktoretza zentroak Arabako Parke Teknologikoan duen egoitzan egitea erabaki dute.\nCIC energiGUNE eta EHU/UPVz gain, masterrean parte hartuko duten erakundeen taldea Europako lau unibertsitatek, (Frantziako Jules Verne Picardie Unibertsitatea, koordinatzailea Christian Masquelier irakaslea; Esloveniako Ljubljana Unibertsitatea; Frantziako Tolouseko Paul Sabatier Unibertsitatea; eta Poloniako Varsoviako Teknologia Unibertsitatea), Estatu Batuetako unibertsitate batek (Drexel, Pensilvania), Australiako unibertsitate batek (Deakin), Europa mailako ALISTORE ikerketa institutuak, energia biltegiratzeko Frantziako RS2E sareak eta Esloveniako Kimikako Institutu Nazionalak osatzen dute\nMESC+ Erasmus Mundus Masterra kualifikazio maila altuko prestakuntza programa nagusietako gisa finkatu da, ikatzik gabeko ekonomiaren behar eta erronka berriei begira. Ildo horretan, energia biltegiratzea eta bihurtzea funtsezko kontzeptuak dira berotze globalaren eta energia segurtasunaren erronkei heltzeko.\nMasterraren tesia unibertsitate eta enpresa elkartuetako 30 laborategitan egin daiteke. Enpresen artean BOSCH, UMICORE, RENAULT, TOTAL, SOLVAY, SAFT, EDF eta SOLVIONIC daude. Enpresa horiek ingeniaritzako eta ikerketako profesional kualifikatuak behar dituzte, errendimendu ultra-altuko eta bizitza erabilgarri luzeko bateria iraunkorrak garatzeko. Ildo horretatik, ikastaroak ateak irekitzen dizkio arlo horretan lan egiten duten eta garapenaren alde egiten duten enpresetan lan egiteko aukerari.


Kultura Departamentuak arkeologia-funtsak ikusteko bisita programatuak egiteko aukera emango du lehen aldiz otsailetik aurrera\nKultura Departamentuak arkeologia-funtsak ikusteko bisita programatuak egiteko aukera emango du lehen aldiz otsailetik aurrera astelehena, 2014.eko urtarrilak 13\nBarcina Lehendakaria Komunitatearen historia Paleolitikotik hasita jasotzen duen funtsa bisitatzen izan da.\nBarcina Lehendakaria eta kazetariak Kuria kaleko termetako mosaiko erromatarrari begira. ( irudia handitu )\nNafarroako Gobernuak otsailetik aurrera lehen aldiz eskainiko du arkeologia-funtsetara taldekako bisita programatuak egiteko aukera. Interesa dutenak Ondare Historikoaren Zerbitzuko Arkeologia Atalarekin jarri beharko dira harremanetan, 848-421526 telefono-zenbakira deituta.\nHori dela-eta, Yolanda Barcina Nafarroako Lehendakaria eta Juan Luis Sánchez de Muniáin Kulturako, Turismoko eta Erakunde Harremanetako kontseilaria izan dira gaur goizean Administrazio Artxiboaren eraikinean dauden instalazioetan (Súper Ser enpresaren lehengo eraikina, Iruña-Zaragoza errepidea, 1. km-a, Cordovilla).\nBiltegiak 1.988 m2-ko azalera du, bi zatitan banatuta: bata material astunetarako (684 m2) eta bestea material arinetarako (1.304 m2) eta garbiketarako eremuak, lantegia eta kontsulta-gelak dituena.\nInstalazio horietan programaturiko esku-hartzeetatik lortutako Nafarroako objektu arkeologikoak eta Komunitateko museo batean ere erakusten ez diren aurkikuntzak babesten dira.\nFuntsa Nafarroako Museoak jatorrian gorde zuen bildumarekin hasi zen eta, instalazioak berritu zirenetik, Iratxeko Monasteriora eraman ziren hasieran eta, 2006an, egungo eraikinera.\nSanta Crizeko togaduna (Eslaba). ( irudia handitu )\n1985etik, Nafarroako Foru Komunitatean aurkitutako material arkeologikoak jabari publikoko ondasunak dira eta, Nafarroako Kultura Ondareari buruzko 14/2005 Foru Legearekin bat etorriz, administrazioak horiek gorde eta zaintzeko zehazten duen zentro edo museora eraman behar dira.\nMaterial astunen funtsak harrizko piezak gordetzen ditu batez ere (estelak, arkitekturako apaingarriak, erreminta handiak, estatuak etab.). Materiala paletizatuta gordetzen da, eta 315 palet daude guztira.\nBestalde, material arinen funtsak askotariko hondakinak gordetzen ditu baina, oro har, pisu eta tamaina txikikoak. Hainbat motatako objektuak daude: zeramikazkoak, harrizko, metalezko, hezurreko, beirazko eta abarrezko tresnak, baita gizakien eta animalien hondakinak, laginak etab. Ezaugarrien arabera, plastikozko edo kartoizko edukiontzietan gordetzen dira, polietilenozko poltsetan sartuta, eta zer diren adierazita. 25.000 edukiontzi baino gehiago daude gordeta.\nPieza guztiek dute zerikusia Nafarroako gizakiaren historiarekin, antzina-antzinatik (Behe Paleolitikotik, 400.000 urte inguru) XIX. mendera arte.\nFuntsetan Nafarroako Gobernuaren jabetzako bilduma paleontologiko eta geologiko batzuk ere badaude.\nMaterial guztia kontserbatzen dela bermatzeko moduan dago gordeta: paketatuta, garbituta, siglekin markatuta (pieza bakoitzak erreferentzia laburtu bat du identifikatzeko) eta inbentarioan jasota (zerrenda deskribatzaile batekin).\nFuntsak zaintzeko, instalazioetan mantentze-lanak egiten dira (garbiketa, kontrol termohigrometrikoa, piezak pakete berrietan jarri, etiketatu etab.) aldiro-aldiro, eta piezak zaharberritu ere egiten dira (pieza interesgarrienak edo kaltetzeko arriskua dutenak banaka tratatzen dituzte adituek). Adibidez, 2013an, presazko 57 esku-hartze arkeologikotako, azterketarako 73 aztarnategitako eta bestelako beste 5 tokitako (ustekabeko aurkikuntzak, entregak etab.) materialak jaso dira. Azken bi urteetan jaso diren pieza esanguratsuenak Turbilgo Burdin Aroko estela (Beire), Santa Crizeko togaduna (Eslaba) eta Donapeako Behe Paleolitikoko eta Paleolitiko Ertaineko pieza multzoa (Iruña-Galar) dira.\nFuntsak osatzen dituzten material arkeologikoen inguruan kontsultak egin ditzakete ikerlariek eta interesa dutenek. 2013an 43 kontsulta egin ziren, horietatik 4 luzeak (doktorego-tesietarako edo lurraldeaz gaindiko ikerketa-proiektuetarako). Aldi baterako erakusketak egiteko eta Nafarroako museoetako erakusketa iraunkorrak berritzeko ere balia daitezke.


Kimber James - Wikipedia, entziklopedia askea.\nKimber James (Miami, Florida, Ameriketako Estatu Batuak, 1988ko apirilaren 2a) estatubatuar emakumezko aktore pornografiko ohi eta modelo transexuala da. 2010ean Urteko Aktore Transexual Onenaren AVN Saria irabazi zuen.\nMiami, 1988ko apirilaren 2a (31 urte)\nKimber James Klinefelter sindrome izeneko kromosoma-desorekarekin jaio zen. 12 urte zituenean trantsizioa egiten hasi zen.\nGia Darling aktore transexualaren laguntzaile moduan hasi zen industria pornografikoan. Geroago, Transsexual Babysitters 4 izeko filman debuta egin zuen aktore gisa. 2008an LA Direct Models agentziarekin kontratua sinatu zuen lehenengo aktore transexuala bihurtu zen.\n2012ra arte ez zuen sexu berresleitze ebakuntza egin. Izan ere, aurretik hormona-tratamendua eta gorputza feminizatzeko ebakuntza batzuk baino ez zituen eginak. Sexu-berresleitze ebakuntza egin eta gero, 2013an industria pornografikora itzuli zen bere ekoiztetxea zabalduz, Kimber James Productions izenekoa.\n2010 AVN Sariak Urteko aktore transexual onenari Irabazlea\nWikimedia Commonsen badira fitxategi gehiago, gai hau dutenak: Kimber James\n(Ingelesez) Kimber Jamesen webgunea\nMultimedia: Kimber James


Poloetan desizoztu: arrazoiak eta ondorioak | Sareko Meteorologia\nHainbat hamarkada daramatzate hizpide poloetan desizoztu berotze globala eraginda. Planetako batez besteko tenperatura halako punturaino igotzen ari da, kasko polarren haustura eta urtzea eragiten ari dela. Klima aldaketa negutegi efektua handitzearen berehalako ondorioetako bat da. Desizozketa honen datuak nahiko beldurgarriak dira, prozesua gero eta azkarragoa dela ikus baitaiteke.\nArtikulu honetan poloen urtzeari buruz jakin behar duzun guztia kontatuko dizugu.\n1 Poloen urtzeak zer esan nahi du\n2 Antartika berotzea\n3 Antartikako izotzak gora egin zuen 2012an\n4 Desizoztu poloak eta ondorioak\nPoloen urtzeak zer esan nahi du\nPoloen urtzea dagoela esaten dugunean, poloetako izotz kaskoak urtzen ari direla esan nahi du. Ura olioztatzen duen izotza galtzeak egoera likido bihurtzen du ozeanoetako eta itsasoetako mailak handitzea eragiten du. Kontuan hartu behar da izoztea eta desizoztea prozesu naturala dela, lurrak glaziazio eta berotze aldi desberdinak izaten dituelako. Hala ere, beldur garen hori ez da gure planetako ziklo naturalak direla eta desizoztura egotea, a Azeleratutako prozesua gizakiaren ekintzak eta jarduerak direla eta.\nArazoa da izotzaren urtzea gure planetako glaziazio eta berotze zikloetan historian gertatu den baino askoz ere abiadura handiagoa dela. Hori gertatzen da atmosferan beroa mantentzeko gai diren berotegi efektuko gasen isurketak eragiten dituen gizakiaren jarduera handiaren ondorioz. Bero gehiago pilatu ahala, batez besteko tenperatura gehiago igotzen da eta kapela polarren urtzea eragiten du.\nDesizozketa hori modu naturalean ematen ari zaigu eta gizakientzat eta planetan bizi diren gainerako izaki bizidunentzat arazo larri eta premiazkotzat jo behar da.\nAntartikan dagoen izotza bihurtutako ura batez besteko globala baino azkarrago berotzen ari da. Badakigu planeta osoa berotzen ari dela, baina leku guztietan berotzen ari da. Antartika edo Hego Polo eremua gainerakoak baino tasa azkarrago berotzen ari da zinta garraiatzailea dela eta. Zinta garraiatzailea aire masak Ekuatoretik poloetara garraiatzen dituen aire desplazamendu hori da. Aire-masa horiek barnean berotegi-efektuko gasak eramaten badituzte, poloen eremuan proportzio handiagoan kontzentratzen hasiko dira. Horrek poloetan berotegi efektuko gas kopuru handiagoa izatea eragiten du, handik zuzenean igortzen gaituzten arren.\nAntartika batez besteko tenperatura handitzen ari da 0.17 gradu Celsius-en erritmoan gainerakoetan 0.1 gradu urteko tasa egiten du. Hala ere, planeta osoan desegin orokorra ikusten ari gara. Izotz horren urtzea dela eta, itsasoaren maila mundu osora igotzen da.\nAntartikan izotzaren hazkundea erakusten duten zenbait datu daude. Paradoxiko samarra dirudi, desizozpen fenomeno zabala gertatzen ari den arren. Oro har, itsas izotzak behera egin du Antartikako izotzak gora egin duen arren. Hori etengabe egiten du 1979tik eta gehitu behar da Groenlandia eta planetako glaziar guztiak ere galdu zirela. Hori dela eta, ziurtasun osoz esan daiteke lurra jauzi batez mugitzen ari dela izotz kasketarik gabe.\nLurreko izotz estalkiaren galera orokor honek gainazalak eguzki energia gutxiago islatzen du. Albedo izenarekin ezagutzen da hori. Albedo lurrak gertatutako eguzki erradiazioaren zati bat gainazalera kanpoko espaziora itzultzeko ahalmena da. Lurrak albedo txikiagoa izateak berotze globala are biziagoa egiten du eta, beraz, prozesua modu bizkorrean elikatzen da. Horrela, desizozketa abiadura handiagoan gertatzen da. Aipatu behar da horrek itsasoaren mailari eragiten diola, azkarrago eta zorrotzago igotzen dela.\nZientzialariek kontrastatu dituzten datu guztiak gorabehera, froga argiak daude berotze globala ez ezik azken boladan azkartzen ari dela ere. Zenbait hedabidek klima-aldaketaren ondorioak gutxietsi egiten dituzte beste alderdi batzuetara bideratzeko.\nAntartikako izotzak gora egin zuen 2012an\nParadoxikoa dirudi Antartikako itsas izotz gehiago dagoela. Zientzialariek uste dute fenomeno horren arrazoia haizea dela. Itsas izotzaren joera desberdinak daude bertako haizeekin oso lotuta daudenak. Haize hotzaren indar aldakorrak izotza kostaldetik urruntzen duelako da. Haize hauek ura izozteko gai dira. Hego hemisferioko ozono zuloak fenomeno honi eragiten diola ere adierazi da.\nAntartikako izotz gehiena lurrean ere bai. Lurraren gainazala estaltzen duen hedapen zabala da eta ingurutik ozeanotik hedatzen da. Antartikako izotz-geruza txikitzen ari da batez beste urtean 100 kilometro kubiko.\nDesizoztu poloak eta ondorioak\nArtikoan kontrakoa gertatzen da. Hemen gehienak ozeanoak dira Antartika lurrez inguratuta dagoen bitartean. Horrek eguraldiaren aurreko portaerak desberdinak dira. Flotatzen den itsas izotza urtzen den arren, eragin txikia du itsas mailaren igoeran. Hori ez da mendiko glaziarrekin edo Antartikako glaziarrekin gertatzen.\nPoloen urtzeari buruzko azken datuek adierazten dute Antartikan badela Totten izenarekin ezagutzen den glaziarrik handienetako bat ozeanoaren tenperatura handitzeagatik urtzen ari dela. Izotz gainazal ugari galdu dute eta horrek guztiak itsasoaren maila igotzeak eragingo du. NASAk iragarri du badirudi poloetako desegitea atzeraezina dela iritsi garela.\nEspero dut informazio horrekin poloetako urtzeari buruz gehiago jakitea.\nArtikuluaren bide osoa: Sareko Meteorologia » meteorologia » Aldaketa klimatikoa » Poloak desizoztu


BAT Soziolinguistika Aldizkaria 103 ZENBAKIA KALEAN: EUSKALTZALEEN TOPALDIA\n103.na da azken alea, “Euskararen herria: zubiak eta palankak” izenburupean antolatu den Euskaltzaleen XIV. Topaldia gai monografikotzat hartu duena, eta Euskaltzaleen TOPAGUNEAREKIN elkarlanean argitaratu dena.\nAle honetan ondoko egileek parte hartu dute:\nRead more about BAT Soziolinguistika Aldizkaria 103 ZENBAKIA KALEAN: EUSKALTZALEEN TOPALDIA\nBAT Aldizkariaren 99 eta 100 zenbakiak doan deskargatzeko moduan\nEuskararen bilakaera soziolinguistikoa (1981-2011) dute hizpide bi ale monografikoek.\nBAT 99-k transmisioaren, gaitasunen eta jarreren inguruan dihardu, eta BAT 100 erabilera aztertzeaz arduratzen da.\nBertan topa daitezke Iñaki Martinez de Lunak, Mikel Zalbidek eta Xabier Erizek gaiaren inguruan egindako hausnarketak; bai eta gogoeta horiek aberasteaz arduratu diren hainbat ekarpengileren lanak ere.\nRead more about BAT Aldizkariaren 99 eta 100 zenbakiak doan deskargatzeko moduan\nKronika: Hausnarketarako bi egun.\nEuskararen lurralde osoan hizkuntzaren egoeraren inguruko bi ikerketa soziolinguistiko serie zabalenen emaitza berriak ezagutu ditugu azken asteotan: Inkesta Soziolinguistikoa eta Hizkuntzen Erabileraren Kale-Neurketa. Horiei lotuta, Soziolinguistika Klusterrak eta Eusko Jaurlaritzako Hizkuntza Politikarako Sailburuordetzak elkarlanean antolatu dute “Euskararen erabilera: egoera, bilakaera eta norabidea, datuen argitan” ikastaroa EHUren Uda Ikastaroetan. Izan ere, hizkuntzen egoeraren konplexutasuna aztertzeko beharrezkoa da, datuez gain, ikuspegi desberdinak ezagutzea, iritzi-trukerako guneak edukitzea eta hausnarketarako patxada hartzea. Ehun pertsonatik gora elkartu da Donostiako Miramar Jauregian, bi egunetan gaiari heltzeko.\nRead more about Kronika: Hausnarketarako bi egun.\nSoziolinguistika albistariaren 20. zenbakiaren argitalpena irailaren 7an\nUdako oporraldia dela eta, Soziolinguistika albistariaren hurrengo zenbakia irailaren 7an publikatuko da. Bertan bilduko dira uda garaian izan diren soziolinguistika arloko berriak.\nRead more about Soziolinguistika albistariaren 20. zenbakiaren argitalpena irailaren 7an\nUztailaren 20an eta 21ean euskararen egoerari buruzko datu berrienen azterketa EHUren Uda Ikastaroetan\nAzken asteetan eman dira jakitera VI. Inkesta Soziolinguistikoaren eta VII. Hizkuntzen Erabileraren Kale-Neurketaren emaitzak. Datu hauek guztiak sakonago aztertzeko Soziolinguistika Klusterrak, Eusko Jaurlaritzako Hizkuntza Politikarako Sailburuordetzarekin batera, ikastaro bat antolatu du EHUren Udako Ikastaroen barnean. Donostiako Miramar Jauregian izango da, datozen uztailaren 20 eta 21ean: “Euskararen erabilera: egoera, bilakaera eta norabidea, datuen argitan”\nRead more about Uztailaren 20an eta 21ean euskararen egoerari buruzko datu berrienen azterketa EHUren Uda Ikastaroetan\nAurkeztu dira Hizkuntzen Erabileraren VII. Kale-Neurketaren emaitzak\nHizkuntzen Erabileraren VII. Kale-Neurketaren emaitzak aurkeztu ditu Soziolinguistika Klusterrak, EHUren Ibaetako Campusean egindako agerraldian.\nOlatz Altuna Ikerketaren zuzendariak eman du 2016an Euskal Herri osoan behaketa bidez jasotako datuen berri. Ikerketa honetan, Euskal Herri osoko 144 udalerritako kaleetan jaso dira datuak, eta 187.635 elkarrizketaren nahiz 515.260 solaskideren informazioa bildu da. Jasotako datuen bolumen handi horrek bermatzen ditu fidagarritasun estatistikorako baldintzak.\nRead more about Aurkeztu dira Hizkuntzen Erabileraren VII. Kale-Neurketaren emaitzak\nHAUSNARTU SARIETAN LANAK AURKEZTEKO EPEA ZABALIK!\nEuskara eta gizartea gai hartzen dituzten ikerketa lanak ezagutzera emateko xedez, Soziolinguistika Kluserrak Hausnartu Sarien X. edizioa ospatuko du aurten. Izaera zientifikoa duten euskal soziolinguistika esparruko ikerketak eta hausnarketa lanek hemendik eta irailaren 30 bitarte izango dute bertan aurkezteko aukera.\n• Lehen saria 1500euro eta Jose Luis Zumetaren litografia bat\n• Bigarren saria 1000 euro\n• Hirugarren saria 700 euro\nLehiaketaren inguruko informazio gehiago eskuratzeko:\nRead more about HAUSNARTU SARIETAN LANAK AURKEZTEKO EPEA ZABALIK!\nRead more about Uztailaren 12an aurkeztuko dira Hizkuntzen Erabileraren VII. Kale-Neurketaren emaitzak\nAmaitu da ahozkotasunaren inguruko udako lantegia\nHogeita bost parte hartzaile izan dira uztailaren 3an eta 4an, Donostiako Miramar Jauregian egindako tailerrean. Olatz Bengoetxea eta Josune Zabalaren izan ditu zuzendari EHUko XXXVI Uda Ikastaroen baitan hirugarren urtez antolatutako ekimenak.\nRead more about Amaitu da ahozkotasunaren inguruko udako lantegia\nBretoieraz, okzitanieraz, galegoz eta irlandar gaelikoz diharduten irratien ordezkariak bisitan\nBakea eta Duintasuna Elkarteak, Antxeta Irratiak eta Arrosa Sareak, "Hizkuntza minorizatuak eta irrati libreak" topaketa antolatu zuten ekainaren 28tik 30era. Bertan parte hartzera etorritako nazioarteko ordezkariek euskararen biziberritzearen inguruan lanean diharduten hainbat erakunde eta elkarte ezagutzeko probestu dute aukera.\nRead more about Bretoieraz, okzitanieraz, galegoz eta irlandar gaelikoz diharduten irratien ordezkariak bisitan


Irekia Eusko Jaurlaritza - Gobierno Vasco :: Eusko Jaurlaritzaren Osasun Sailaren ii. motako diabetes mellitusa duten pazienteen Jarraipen farmakoterapeutikoaren Programa “2017. urteko Farmaziako Ekimenik Onenetako”tzat jo da\nEusko Jaurlaritzaren Osasun Sailaren ii.…\nEusko Jaurlaritzaren Osasun Sailaren ii. motako diabetes mellitusa duten pazienteen Jarraipen farmakoterapeutikoaren Programa “2017. urteko Farmaziako Ekimenik Onenetako”tzat jo da\nCorreo Farmacéutico egunkariak, egin duten ekarpenaren bidez, 2017an farmaziaren mundua, arreta farmazeutikoa eta osasuna hobetzen lagundu duten pertsona, erakunde edo enpresen eguneroko lana aitortu du. Hori dela eta, Eusko Jaurlaritzakon Osasun Sailaren eta FOZen kontseilu autonomikoaren II. motako diabetes mellitusa duten pazienteen Jarraipen Programa 2017. urteko Farmaziako Ekimenik Onenetakotzat jo da, arreta farmazeutikoaren eta osasun-hezkuntzaren atalean.\nIñaki Betolaza Eusko Jaurlaritzako Farmaziako zuzendariak eta Ángel Garay Farmazialarien Kidegoen Euskal Kontseiluko presidenteak 2017. urteko Farmaziako ekimenik onenaren saria jaso dute, arreta farmazeutikoaren eta osasun-hezkuntzaren atalean, Euskal Autonomia Erkidegoko (EAE) paziente kronikoen eta polimedikatuen jarraipen farmakoterapeutikoaren (JFT) programa egiteko lankidetza-hitzarmenagatik. 2. motako diabetesa duten pazienteentzako programa pilotua.\nEkimen horren bidez, Euskadin errezeta elektronikoaren ahalmenak aprobetxatu nahi dira, farmaziako profesionalen eginkizuna sendotzeko euskal herritarren osasunaren aholkularitzan eta zaintzan.\nSaritua izan den programaren helburua da medikamentuen erabilera eta Euskadiko paziente kronikoen eta polimedikatuen osasuneko emaitzak hobetzea, arreta farmakoterapeutikoaren bidez, eta, horretarako, erkidegoko farmazien asistentzia-eginkizuna sustatzea, osasun-establezimendu gisa, eta asistentzia-maila desberndinen arteko osasun-arloko profesionalen arteko komunikabideak sendotzea, IKTen bidez.\nPrograman Vitoria-Gasteizko Zaramaga osasun-zentroak, Eibarkoak eta Durangoko Landako zentroak parte hartzen dute, bai eta beren eragin-eremuetako 18 farmazia-bulegok ere, eta helburua 2. motako paziente diabetikoen Jarraipen Farmakoterapeutikoa garatzea da.\nJarraipen-programa hori bat dator 2017-2020ko Osasun Sailaren Ildo Estrategikoekin, eta 2013-2020ko Euskadiko Osasun Planak ezarritako lehentasunezko arloen artean kokatzen da. Osasun-sistema egokitu egiten du, kalitatez eta eraginkortasunez erantzuteko handitzen doan multiborbilitateko kargari eta gaixotasun kronikoei. Horrela, pertsonak dira osasun-sistema osoan arreta integralaren eta integratuaren ardatz nagusi, asistentzia-maila guztien koordinazioan eta lankidetzan oinarrituta.\nPlanak aurreikusten dituen lehentasunezko arloen artean, herritarren gainean esku hartzea jaso da, erikor-hilkortasuna eta biztanleetan eragin gehien duten gaixotasunen mendekotasuna murrizteko. Horrela, diabetes mellitusa azken urteotan nagusitu den gaixotasun kronikoetako bat da; kostu sozial altua eta osasun-eragin handia du (kalkulatzen da gizonen % 6,4k eta emakumeen % 5,3k EAEn diabetes ezaguna dutela). Gainera, pazienteen talde horren polimedikazioa dela eta, egokia da beren medikazioa kudeatzeko erantzuna ematea, beren osasunean hobekuntzak eragiteko.\nVitoria-Gasteiz, 2018ko apirilaren 11\nAzaroaren 14a, Diabetesaren Munduko Eguna\nOsasun Saileko Farmazia Zuzendaritza, tratamenduarekiko atxikipenaren urteko proiekturik onenaren saria\nLehendakariak prestazio farmazeutikoaren eredua sustatzen jarraitzeko apustua egin du, farmazia komunitarioa eta farmazia bulegoa osasun sistemako eragile gisa integratzea balioan jartzeko\nEuskadin helduen % 10,6k du diabetes gozoa, estatuko batez bestekoa baino kopuru txikiago batek


EAEn familia harrera arautzen duen proeiktuari buruzko EGABeren Irizpena > CES Vasco\nasteartea, 17 apirilak 2018\nArauak familia harreraren modalitate desberdinak eta adingabeen familia harreraren kasuetan Foru Aldundiek jarraitu behar duten jarduera prozedura arautzen ditu, adingabe horiek erakundeen zaintzapean edo babespean badaude.\nEGABren ustez, dekretuak beste harrera aukera batzuk izan beharko lituzke, hala nola, asteburuak edo oporraldiak. Horrez gain, familia edo pertsona hartzaileen egokitzapena balioztatzeko irizpideekin pertsona hartzaile izateko desgaitasunak dituzten pertsonak diskriminatuak suertatzen dira.\nEuskadiko Ekonomia eta Gizarte Arazoetarako Batzordearen ustez, “EAEn Familia Harrera Arautzeko Dekretu Proiektua” izapidetzea egokia da, kontsulta organo honek egin dituen gogoetekin. Proiektua Eusko Jaurlaritzako Enplegu eta Gizarte Politiketarako Sailak egin du.\nArauaren helburua familia harreraren modalitate desberdinak eta adingabeen familia harreraren kasuetan Foru Aldundiek jarraitu behar duten jarduera prozedura arautzea da, adingabe horiek erakundeen zaintzapean edo babespean badaude. Bere erantzunean EGABk gogorarazitakoaren arabera, Haurrak eta Nerabeak Babestu eta Arreta Eskaintzeko Euskal Legea (otsailaren 18ko 3/2005 Legea) onartu zenetik, jada hamabi hilabete baino gehiago igaro dira eta familia harrera arautegiaren ikuspegitik ez da garatu, hortaz, “ezin izan da aurrera egin aldi batean eta modu erkidean hiru lurralde historikoetan aipatu babes eremuan”.\nHarrera asteburu eta oporretan\nAztertutako dekretua arestian aipatu den legearen garapenean kokatzen da eta eremuan estatuko arautegiak sartu dituen aldaketak kontuan hartzen ditu. Gainera, EGABren iritziz, arau berria 2015. urteko Arartekoaren txostenaren ildotik doa. Horrekin bat, adingabeei arreta eskaintzeko orduan, nagusiki, familia partikularrei erreparatzea gomendatzen zen. Horregatik, oso positibotzat jotzen du dekretuaren proiektua, irizpenean hainbat urritasun antzeman arren. Besteak beste, honako hauek lirateke: testuan bestelako harrera aukerak ez jasotzea, hala nola, asteburuak eta oporraldiak. Aipatu modalitateak dekretuak erantsi beharko lituzke, Euskadiko kontsulta organoaren ustez.\nPertsona desgaituek harrera egitea\nEusko Jaurlaritzaren proiektuak azpimarratutakoaren arabera, balorazio psikosoziala egin behar da familia edo pertsona hartzaileen egokitasuna jakiteko eta atal honetan arauak familia hartzaileen egokitasuna muga dadin irizpideak xedatzen ditu, harrerarako pertsonek edo horiekin bizikidetzen dihardutenek desgaitasun fisikoa, psikikoa edo intelektuala dutenerako. EGABren ustez, irizpide horiekin desgaitasuna duten pertsonei pertsona hartzaileak izateko orduan diskriminatzen zaie. “Are gehiago, horien arabera, pertsona desgaituak guraso biologikoa izateko gaitasunik ez du”. Batzordearen iritziz, dekretuak frogaren karga alderantzikatzen du, “orokorrean pertsona desgaituek hartzeko ustezko ezintasuna xedatzen baitu, gaitasuna balioetsi ordez”. Nolanahi ere, administrazio eskudunak egiaztatu beharko luke ezintasuna.\nIrizpenak beste gomendio batzuk ematen ditu, hala nola, familia harrera aditua eta familia harrera profesionalizatua bereizteko orduan, definizio zehatzagoa ematea. Halaber, familia edo pertsona hartzaileen egokitasuna balioztatzean neurria aldi batean onartzeko gaitasuna kontuan hartu beharko litzateke. Nolanahi ere, argi gelditu behar du adopzio aurreko harrera ez dela. Alderdi horren inguruan lege segurtasuna indartzeko, Batzordeak gomendatzen du dekretuan berariaz azaltzea adopzio aurreko familia harrerak egoera bereziak direla eta, ondorioz, beste arautegi bat dagozkiela.\nAzkenek, EGABk eskatutakoari jarraiki, familia edo pertsona hartzaileek pertsona adingabeei buruzko informazio guztia izan beharko lukete, beren ezaugarri familiarrak eta pertsonalak barne. Gainera, abilezietan eta gaitasunetan prestakuntza jasotzeko eskubidea berariaz onartu beharko litzaieke, adingabe hartuaren behar bereziei erreparatuz, horiek familiaren gainkarga jasateko beharrezkoak badira.


Sakabanaketa bertan behera utziko duen galdetu dio Koldo Martinezek Espainiako Gobernuari - Nafarroa - euskalerriairratia.eus\nSakabanaketa bertan behera utziko duen galdetu dio Koldo Martinezek Espainiako Gobernuari\nEuskalerria Irratia 2020-03-11 13:00\nKoldo Martinez, artxiboko irudi batean\nKoldo Martinez Nafarroako senatari autonomiko eta Geroa Baiko kideak idatzizko galdera bat erregistratu du Senatuan, Espainiako Gobernuari itauntzeko "terrorismo delituengatik preso dauden pertsonen sakabanaketa amaitzeko” egutegi, urrats eta baldintzez.\nEkimen horretan, Martinezek Estatuari galdetzen dio "zergatik ez duen erabakitzen presoak familietatik ehunka kilometrora mantentzearen bidegabekeriarekin amaitzea”. "ETA behin betiko desagertuta, zer zentzu du terrorismo delituengatik preso dauden pertsonek kartzeletan preso jarraitzeak, beren jatorrizko lekutik edo bizilekutik urrun", galdetu du senatariak ohar baten bidez.\nMartinezen ustez, distantzia horretara mantentzeak "espetxe politikaren helburua aldatzen du, hau da, presoak gizarteratzea, eta terrorismoaren aurkako politikaren tresna bihurtzen du", hau da, "ETAren aldeko edo gertuko sarearen presioari eustea". Nafarroako senatariaren arabera, "zentzugabekeria demokratikoa izan zen, eta gaur egun ez du inolako zentzurik, ezta justifikaziorik ere".\nNafarroako senatari autonomikoarentzat, "egia, justizia eta biktima guztientzako erreparazioa elkarbizitzarako baldintza ezinbestekoak dira, eta giza eskubideen urraketa eta izugarrikeria horiek inoiz ez direla errepikatuko bermatzeko". "Bidegabeko eta legez kanpoko indarkeria ekintza guztiak arbuiatuz, neurriz kanpoko zigorrak eta, beraz, bidegabeak ere baztertu behar ditugu", azpimarratu du.


Baggage Handling azokak 2018 | ULMA Handling Systems\nULMA Handling Systems 3 azokatan egongo da otsailean eta martxoan Baggage Handling sektorerako dituen soluzioak aurkezten Etiopian, Argentinan eta Stockholmen\nULMAk Baggage Handlingeko soluzioak erakutsiko dituen lehen azoka “Africa Airport Expansion Summit“ azokaren seigarren edizioa izango da, Etiopian izango dena otsailaren 21ean eta 22an. Antolatzaileek baieztatzen dutenez “hazkunde azkarrena duten 10 abiazio merkatutatik 8 Afrikako kontinentean egongo dira 2034 urtean“. Gaur egun Afrikako aireportu gehienak bidaiari eta merkantzia zirkulazioan hazkundea jasaten ari dira.\nArgentina izango da ULMA Handling Systemsek bidaiatuko duen hurrengo herrialdea. Baggage Handling Systems soluzioak aurkeztuko ditu “Latin American Airport Expansion Summit“ azokaren laugarren edizioan martxoaren 8an eta 9an .


ekaina 13 2018 0Comment\nSnoezelen terapia multisentsorialeko ikuspegia da, eta elementu nagusiekin berariaz diseinatutako areto batean egiten da, esaterako burbuila-tutuarekin, zuntz optikoekin edo ispiluen bolarekin eta bestelako materialekin, esku-hartzearen parte gisa, eta pedagogikoa edo terapeutikoa izan daiteke. Ikuspegi horretan garrantzi handia hartzen dute profesional terapeutaren eta erabiltzailearen arteko harremanak eta loturak.\nHelburu nagusia ongizate eta lasaitasun egoera lortzea da. Helburu espezifiko gisa kasu bakoitzean pertsonalizatutakoak ezarriko ditugu.\nSnoezelen edozeinek egin dezake, baina bereziki eraginkorra da hiperaktibitatea, autismoa, garun paralisia eta Alzheimerra duten pertsonengan. Halaber, afektibo edo sozialak, antsietatea, blokeo emozionalak, gutxieneko kontzientziako egoerak, depresioa, ikasteko arazoak eta bestelakoak daudenean ere oso eraginkorra da.\nBanaka edo taldeka orientatu daiteke.\nIkuspegi honek gure organo sentsorialen bitartez jarduten du estimulu-aukera ugariko ingurunean, helburu honekin pertsonengan: gure zentzumenak estimulatu edo erlaxatu.\nSnoezelen Nazioarteko Gaitasuna\nAretoa, tresnak eta materialak erabiltzen jakitea, baita metodologia, programazioa eta Snoezelen saioen erregistroa ere, oinarrizkoak dira praktika eraginkorra egiteko.\n‘Snoezelen Nazioarteko Gaitasuna’ titulazioak Profesionalak gaitzen ditu Snoezelen aretoan Terapeuta funtzioa bete dezaten. Hiru modulu ditu, prestakuntzako 75 ordu dira guztira, eta horietatik 60 aurrez aurrekoak dira. Ziurtagiriak 250 ordu bermatzen ditu guztira, bere lan-zentroan egindako praktikak barne hartuta.


Libreplume elkarteak Baionako Breuer auzoan atelierrak eskaintzen ditu\nBreuer auzoa © Radio France - Xexili Foix\nDiffusion du mercredi 16 octobre 2019 Durée : 48min\nGazte literatura sustatzen duen Baionako Libreplume elkartea argitan\nBaionako Libreplume elkartea tokiz aldatu da ! Luzaz Santizpirituko Santa Katalina karrikan egon eta, uda hontatik, Ipar Baionarat joan da, Breuer alderat. Orain, haur eta gazteak errezebitzen dituzte Jouandin karrikan, 6bis helbidean.\nUrte osoan, tailerrak antolatzen dituzte : idazkera, kantua, marrazki, eta irakurketa. Pijama gauak ere usu egiten dituzte, hurrengoa, euskaraz, Urriaren 18an, 19,30etan Libreplume egoitzan : 4 urtetik goiti parte har daiteke, buraso batek lagundurik, eta ñuñuak ere gomit dira ! Asteazken arratsalde guziz (13,30 - 16ak), liburuak ere begiratzen ahal dira.\nGaurko saioan, Diaspora eta Zu kronikan, Benoit Etcheverry-k Pariseko Lorea Ibañez-ekin solas egin du, hango Eskual Etxeko aurkezpena egin digu.\nGaurko kantua, Berri Txarrak taldearen "Lemak, aingurak" : nafartarrek jakinarazi dute laster taldea geldituko dela, azken kontzertuak emaiten hasiak dira, Baionatik pasatuko dira, Urriaren 19an, Zizpa Gaztetxean ariko dira\nLe magazine en basque : Euskal Magazina par Xexili Foix\nDiffusion le mercredi 20 novembre 2019 de 12:09 à 13:00\n"Complicité Chimères" elkarteak nahi luke Découvertes antzokia publikoa bilaka dadin\nDiffusion le mardi 19 novembre 2019 de 12:09 à 13:00\nLa Foulée du Partage, elkartasun lasterketa Baionan, Azaroaren 24ean\nDiffusion le lundi 18 novembre 2019 de 12:09 à 13:00\nUrruñako ikastolaren aldeko kantaldia Azaroaren 24ean, Eñaut Elorrietarekin\nDiffusion le vendredi 15 novembre 2019 de 12:09 à 13:00\nZinegin Festibala, euskal zinema Ipar Euskal Herrian\nDiffusion le jeudi 14 novembre 2019 de 12:09 à 13:00\n2020eko pastorala, "Abdelkader", Ürrüstoin prestatzen dute\nDiffusion le mercredi 13 novembre 2019 de 12:09 à 13:00\nTristtan Mourguy-k "Sargia" disko berria aurkezten du\nDiffusion le mardi 12 novembre 2019 de 12:09 à 13:00\nEñaut Elorrietak "Irteera argiak" diskoa aurkezten du


«Oholtza gainean, jendaurrean disfrutatzen dugu gehien»\n25 ekaina, 2021 Motzean 342\nIñaki Rezusta – Guri5 erromeria taldea (Ormaiztegi-Gabiria)\nPandemia hasi zenetik, bigarrenez bertan behera geratuko dira Goierriko herrietako festak. Guri5 erromeria taldean ere nabaritu duzue hori…\nKoronabirusa gure bizitzetan sartu zenetik, badirudi ez garela existitzen. Sektorea erdi hilda dago. Herriko festetan jotzeko dei eta proposamen asko jasotzen genituen lehen, baina azkeneko urte eta erdian, telefonoa ixildu egin da. Normalean, martxotik aurrera egiten ditugu emanaldi gehien, eta udako hilabeteetan, topera ibili izan gara.\nGuri5 taldea sortu zenutela badira urte batzu-batzuk. Zenbat emanaldi egin izan dituzue urte batean?\n2012an egin genituen lehen kontzertuak, beraz bederatzi urtera bidean goaz. Badugu ibilbide bat egina, herriko eta auzoetako festa askotan izan gara. Urte batean, 20-30 kontzertu inguru egiten ditugu. Goierrin, herri gehientsuenetan jo dugu; Ormaiztegin, Beasainen, Zegaman, Legazpin, Lazkaon, Mutiloan, Urretxun, Itsason, Ataunen, Seguran… Goierritik kanpo ere dexente mugitu gara; Zarautz, Mendaro, Orio, Alegia, Tolosa, Portugalete…\nFestarik ez, erromeria eta kontzertuak egiteko datarik ez, horrek guztiak motibazioan ere eragin dizue? Entseguak egiten-eta jarraitzen duzue?\nGustuko dugulako egiten dugu musika, eta nahiz eta ez garen hontatik bizi, noski eragina izan duela, asko gainera. Urte asko daramatzagu talde bezala, maiztasun batekin elkartzen eta entseguak egiten kontzertuak prestatzeko… Baina indarrean egon diren neurriekin, entseguak egiteko ere lanak izan ditugu, oztopo handi bat izan da taldearen dinamika onarekin jarraitzeko. Eten handi bat suposatu du honek guztiak! Azkeneko urtean, ia entsegurik ez dugu egin, ez digutelako elkartzen utzi, eta elkartu garen gutxietan, kontzertuak prestatzera begira baino, elkartzeko eta ongi pasatzeko aitzakian elkartu gara.\nDesiatzen egongo zarete berriro ere oholtza gainera igo eta jendaurrean jotzeko…\nBai, noski! Hori da gehien desio duguna, horrela disfrutatzen dugulako gehien, gure doinuekin jendea dantzan jartzen.\n« «Ospakizunetan erabiltzen diren jantzien salmentan asko nabaritu da»\nEtorkizun gertuko lan eskariaz »


2020-04-21 - Bidasoko Hitza : Bidasoko Hitza\nBertako Igogailuak enpresarekin hitzarmena berritu du arraun elkarteak\nEmakumeen trainerua datozen hiru denboraldietan babestuko du enpresak; lankidetza «emankorra» dela iritzi dio arraun elkarteak.\nOpila Egunerako zenbait jarraibide eman ditu udalak\nOpilak online edo telefono bidez erosteko deia egin dute herritarren artean. Bide batez, beste etxeetan bizi diren familiei banatzea debekatuta dagoela gogoratu dute.\nPSE-EE: «Hondarribiar bakar bat atzean gera ez dadin lan egingo dugu»\nOnartu berri diren diru-laguntzek ez dituztela zenbait esparru kontuan hartu deitoratu du sozialisten udal taldeak.\nSan Marko egunera begira hainbat neurri adostu dituzte\nOsasun neurriak bermatzeko lanean ari dira udala, saltzaileak eta gozogileak; bedeinkapena balkoietatik egin beharko dela eta Guadalupera igotzea debekatuta dagoela gogorarazi dute.\nBaikor izateko datua: koronabirus kasu berririk ez Bidasoan\nBaikor izateko datua: koronabirus kasu berririk ez Bidasoan azken orduetan. Bidasoko ospitalean zortzi pertsona daude ingresatuta birusagatik.


Hilabetero hurbiltzen da Furgobaratza Urnietako Baratze Parkera baratzezaleei laguntzeko eta aholkuak emateko. Hilabete honetako hitzordua urriaren 15ean izango da 18:00etan, Urnieta Baratze Parkean. Herritar guztiei irekitako ekintza da, eta beraz, interesa duen orok parte-hartzeko aukera izango du.\nFurgobaratza Urnietan 18:00:00\nHilabetero hurbiltzen da Furgobaratza Urnietako Baratze Parkera baratzezaleei laguntzeko eta aholkuak emateko. Hilabete honetako hitzordua urriaren 15ean izango da 18:00etan, Urnieta Baratze Parkean.\nHerritar guztiei irekitako ekintza da, eta beraz, interesa duen orok parte-hartzeko aukera izango du.


San Salbatoreko Monasterioa - Urdazubi/Urdax\nErakusketa aretoak / Etnografikoa\nX. eta XI. mendeetan barna, Urdazubiko monasterioa altxatu zen larre berde eta ur garbietako lurralde horretan. Fraideak buru-belarri aritu omen ziren ubideak eta zubiak egiten -erraten denez, hortik heldu zaio izena herriari-. Errota bat ere egin omen zuten, eta, hari esker, burdina landu eta aleak eho ahal izan zituzten.\nDena dela, monasterioaren une goren hark ez zuen luze iraun, mugatik hain gertu egonda harrapaketa eta sute ugari gertatu baitziren herrian. Monasterioko lehen solairuan, klaustroaren gainean, San Salbatore museoak eraikinaren historia argitzen du. Erakusketa-gune horrek monasterioaren historia kontatzen digu, hasiera batean izan zen erromesentzako ospitale hartatik egundainokoa. Ikus-entzunezkoen eta erakusketa-panelen bitartez, hainbat kontu erakutsiko dizkigute, hala nola Urdazubiko historia, Baztango Donejakue bideari buruzko guztia eta fraide premontretarren lekaide-iragana.\nGainera, bisitariak errota lanean ikusteko aukera izanen du. Eraikin hori bikain mantendu da XVIII. mendean berreraiki zenez geroztik. XVIII. mendera arte ez zen hasi baserriei zerbitzua ematen; orduan, errotariak saskitoa edo lakaria jasotzen zuen ordainsari gisa egindako lanagatik. Urak, antzinako garaietan bezalaxe, indarra ematen die errotarriei, eta, haiek, prezisio handiz mugituz gari- eta arto-irina sortzen dute bira bakoitzean. Bisitak, gainera, barne hartzen du San Salbatore monasterio erromanikoko klaustroa eta garai bateko sorgailu elektrikoa, zeinak argia eman zien Urdazubiri eta ondoko Ainhoari 1901. urteaz geroztik.\nBalia zaitez aukeraz herri xarmagarri horretako ubidearen inguruan ibiltzeko, sekulako jauretxeak ikusiko baitituzu haren bi aldeetan. Eta ez ahaztu Ikaburuko leizean sartzea, Leorlas auzoan; han, formazio geologiko ederretan dauden silex-aztarnek argi adieraziko digute gizakiak bizi izan zirela han duela milaka urte.\nTelefonoa 948599031 - 605083293


Abesbatza :: Itxartu\nHasiera > Abesbatza\n1986an sortu zen José Luis Lejarza jaunaren zuzendaritzapean, euskal musika tradizioari eta polifoniari eusteko musikazale batzuk elkartu zirenean .\nAurrera egin zuen, ahots berriak sartu dira eta 1996an abesbatza legez eratu zen, ITXARTU ABESBATZA izena hartuta. Teobaldo Guerrero jaunaren zuzendaritzapean. ITXARTU ABESBATZA ITXARTU TALDEAren barruan dago. 1997. urtean BIZKAIA ABESBATZEN ELKARTEAn (BAE) sartu zen.\nGaur egun 35 ahots nahasik osatuta dago eta zuzendaria Jesus Andruejo jauna da.\nMusika emanaldi askotan hartu du parte eta aipagarrienak hauexek dira:\nUdaberriko kontzertuak, Bizkaiko hainbat tokitan BAEk urtero antolatuak.\nKontzertu sakroak Amurrion, Getxon, Bilbon (Josulagunen elizan, El Carmen elizan, …), Berangon, besteak beste.\nBegoñako basilikan urtero antolatzen den Bizkaiko Aste koralean.\nGabonetako kontzertuak: Portugaleten, Santurtzin, Getxon, Artean, Txoriherriko gabon kanta lehiaketan, Derion, Larrabetzun eta abar…\nMeza nagusiak Bilboko Santiago katedralean, Ziortza kolejiatan eta Estibalitz santutegian.\nBizkaiko hainbat udalerritako kultur-aste: Lutxana, Berango, Sestao…\nGetxo Kultur Etxearekin batera ibili da tradizio handiko jai batzuk berreskuratzen, esate baterako Santa Ageda, Portu zaharreko San Juan, eta Biotz Alai abesbatzaren 75 . urteurrenean ere parte hartu zuen.\nElkartruke jardunaldiak egin ditu Bartzelonako Agrupament La Lira abesbatzarekin, eta Monalteko San Vicens nahiz Bartzelonako Katedralean abestu du..\nHorrez gain, ITXARTU ABESBATZAk hainbat elizkizunetan eta gizarte-ekitalditan hartzen du parte: ezkontzak, urteurrenak, hiletak eta abar.\nParte hartzeko eskaera askori erantzuten dio, bere errepertorioa handia baita: organoa, bakarlariak, abesbatza bera…\n1997an Itxartu Abesbatzak elkartruke jaurdunaldi batean hartu eban Bartzelonako AGRUPAMENT LA LIRA abesbatzagaz batera, eta emanaldiak egin ebazan Bartzelonako Katedralean, Sant Vicens de Montalt-en eta Viladecans-en.


Sorbaldako errotatzaileen tendinitisa | Aixebe & Abante\nSorbaldako errotatzaileen tendinitisa\nPosted on julio 16, 2012 por Oier Gorosabel Larrañaga en kirola, laborala // 2 Comentarios\nZalantzarik gabe, beso eta eskuen mugikortasuna demaseko abantaila ebolutiboa da. Horri esker adarrak har ditzakegu, gugana jaitsi, fruituak eskuarekin hartu eta ahora eraman… Lau hanketakoek ezin dute horrelakorik egin, aurreko hanketako giltzadurek ez dietelako aukerarik ematen. Bi hanketakook, ostera, aurreko menbruen giltzadurak eraldatu ditugu besoari buelta eman eta goraka jasotzeko aukera irabazita; nahi izanez gero, bizkarra ere uki dezakegu. Zenbat emango luke behi gaixoak bizkarrean hazka egitearren! Aldiz, enbor edo harriekin igurtzi behar…\nBesoetako mugikortasun handia sorbaldari zor diogu nagusiki. Sorbaldak besoa ia esferaren erradio osoan proiektatzeko ahalmena ematen digu, eta horri ukalondo eta eskumuturraren graduak gehitzen badizkiogu, eskua ia edonon koka dezakegula ikusiko dugu. Ederra aldea, txakur baten eskuarekin! Sorbaldak mugitzeko duen ahalmen handi horren arrazoia bere egitura konplexutik dator. Izan ere, bere mugikortasunaren %70 humeroaren eta eskapula hezurraren arteko giltzadurak ematen badu ere, badira sorbaldaren mugimendu askatasuna biderkatzen duten beste bi artikulazio txikiago ere: esternoklabikularra eta akromioklabikularra.\nHainbat autorek beste bi gehitzen dituzte: eskapularen eta saihetsen arteko plano irristakorra eta bizkarrezurra. Izan ere, nekez helduko gara eskuineko eskuarekin gorengo punturaino bizkarra ezkerrera okertzen ez badugu. Ikusten duzuen bezala, giltzadura txikiek talde lana egiten dute sagarra arbolatik hartu ahal izan dezagun.\nBiomekanika mailan, ostera -tailerreko mekanikan bezala-, mugikortasuna eta segurtasuna kontzeptu kontrajarriak izaten dira. Halabeharrez, mugikortasun handia duten egituren higadura ere handiagoa da, eta, ondorioz, babes gutxiago izaten dute istripuen aurrean. Hala gertatzen da sorbaldarekin ere; besoak asko erabiltzen dituzten behargin edo kirolariek ondo dakite, beraien artean sorbaldako lesio ugari izaten baitira. Lehen aipatutako bost egitura elkartuen jokoan badira hainbat puntu sentikor, baina gaur bakarra aipatuko dugu: sorbaldako kanpoko errotazioa egiten duten muskuluen tendoia (manguito ospetsua).\nEskapularen adarrak akromion du izena, «sorbalda gaina» grekoz. Puntu horretantxe akromiona klabikularekin lotzen da, artikulazio eskapulohumeralaren gainean halako teilatutxoa osatuta, eta bere funtzioa gainetik edota kanpoaldetik hel daitezkeen kolpeengandik babestea da. Hartara, akromionak ez du berez humero buruarekin artikulatzen; bien artean milimetro batzuetako hutsunea dago. Tarte subakromiala eskapulatik sorburura doazen tendoiek erabiltzen dute txirrika antzean, eta, ondorioz, libre egon behar du sorbaldako errotazio mugimenduak egin ahal izateko.\nArrazoi ugari tarteko, akromionaren eta sorburuaren arteko tartea mehetu egin daiteke. Kolpeek, muskuluen desorekek, akromionaren eta klabikularen arteko artrosiak… bertatik pasatzen diren tendoien lana oztopa dezakete. Halakoetan hantura eta mina sortuko dira, batez ere sorbaldako errotazioa eskatzen duten mugimenduak saiatzean: bularretakoa lotu, ilea orraztu…\nFisioterapia aldetik, momentuko mina baretzeko hanturaren aurkako neurriak erabiltzen ditugu gehienbat. Hortaz aparte, arazoaren jatorria bilatzea ere ona izaten da, arazoa sustraitik konpondu ahal izateko.\nBetiko legez, lehenbailehen tratatzea gomendatzen dugu: sasoiz hartuz gero arazoa konpontzeko aukera askoz gehiago daude. Eboluzio luzeko kasu gehienetan, berriz, soluzio kirurgikoa ezinbestekoa bihurtzen da.\nGaur8rako, 2010ko Abuztuaren 06a\nTendinitis del manguito de los rotadores | Aixebe & Abante Fisioterapia\nSorbaldako luxazioak | Aixebe & Abante Fisioterapia


Bakea? Non? - - Goiena.eus\nAitzol Iturbe 2016-09-23 09:40\nPasa den igandean, trenean nindoala, eskale portugaldar batekin hizketaldia izateko zortea izan nuen.\nKontatu zidan nola 27 urte zeramatzan hemen. Eraikuntzan aritu zela duela bi urte arte eta harrezkero kalean bizi dela, hara eta hona, eguna pasatzeko behar duen dirua eta jatekoa eskatuz. Tarteka, diru pixka bat aurrezten duenean, zerbait beroa prestatzea gustatzen zaiola... Nik ere nire berri kontatu ostean, eskua emanaz agurtu genuen elkar.\nHondarribiko arratsalde pasan, lau euroko izozkitxo bat jan ostean postutxoetan kapritxoren baten bila genbiltzan bitartean, Orioko hamar bat urteko mutiko ekuadortar euskaldun batekin hizketaldia izateko aukera izan nuen. Bera, hiru neskatila gazteago eta ama ikus zitezkeen puestoan. Besteren artean asteburua lanean pasa ostean iluntzean etxera itzuli behar zirela esan zidan, astelehenean eskolara joateko.\nBuruari bueltaka pasa nuen eguna. Urkulluren soldata, Otegiren trajea eta Pili Zabalaren txaleta etorri zitzaizkidan burura; baita nire kotxea, Tenerifeko oporrak eta aitona-amonen urtebetetzean egindako jankada ere. Nola da posible nik oporretara joateko beste etxe bat alokatzen dudan bitartean, beste batzuek zer janik ere ez edukitzea? Eta nola nire iloba opariekin egun bakarrean aspertzen den bitartean, hamar urteko mutikoak asteburuan lan egin beharra?\nEz da kasualitatea, ez da gutxi batzuen zoritxarra, egiturazko arazoa da. Bere herritarrak (edo beste herrialde batzuetakoak) miseria egoera horretan egotea onartzen duen gizartea ezin da bakean bizi, eta egiturazko arazoa konpontzeko asmorik gabe bakea saltzen ari dena, gezurretan ari da. Bakea justizia sozialduna izango baita, edo ez baita bakea izango.\nHau da, kapitalismoan ez dago bakerik.


Egin jasangarritasunaren alde Halpu kamisetarekin. Gizonentzako jantzi birziklatua, Natureshell ehunez egina; kotoi organikoaren (% 60) eta poliesterraren (% 40) arteko nahasketa da, eta itsasoan bildutako PET plastikoa du. Gainera, Ternua etxearen Seacycle proiektuaren parte da, itsasoak garbi mantentzen laguntzeko helburua duena.\nSeacycle proiektuko kamiseta (proiektuak itsasoak garbi mantentzen laguntzeko helburua du). Kotoi organikoa (% 60) eta poliester birziklatua (% 40) nahastuta sortutako Naturshell ehun birziklatuarekin egina da, eta itsasoan bildutako PET plastikoa dauka.\nEhun konposaketa: 60%Kotoia 40%Poliesterra\nSpecial Price 12,62 € Regular Price 22,95 €\nTANGALLE JKT M JAKA


EHGAM 2007: ::: 2007 ::: EKAINA :::\n::: 2007 ::: EKAINA :::\nDENAK GONBIDATURIK ZAUDETE !!!\nIbilaldia, Lesbian Gay Pride, Biarritzen iraganen da, 2007ko ekainaren 16an\nMobilizazio aldarrikatzaile eta alai honen lema ondoko hau da :\nIbilaldi honen bidez, lesbian, gay, bi eta trans-ek bertze herritar guziak bezalakoak direla aldarrikatu nahi dute, bete behar berdinak izanik eskubide berdinak aldarrikatzen dituzte:\n-herritarrak girelakotz, hautu sexualarekin eta genero nortasunarekin lotuak diren diskriminazioen kontra borrokatzeko benetazko herritartasunari begirako hezkuntza politika bat aldarrikatzen dugu, eta hori eskola garaitik aitzina.\n- Herritarrak girelakotz, deneri idekia den PACSa ordezkatuko lukeen bikote homosexualei erreserbaturiko « Union Civile » izeneko proiektua ukatu nahi dugu. Bikote homosexualak estatutu berezi batean bereixtea errepublikaren espirituaren kontra doanetz, Errepublikako lehendakari berriari PACSaren hobekuntza hobestea eskatzen diogu. Ez dugu, bistan da, denendako hezkontza eskubideaz hornituriko bikote guzien arteko berdintasunaren aldarrikapena baztertzen.\n- Herritarrak girelakotz, familia osaketa berrien arteko (berrosatuak, guraso bakarrekoak etab.) bat baizik ez den homo-sendien onarpena, ezagutza eta berdintasuna aldarrikatzen dugu. Europako herritarrak girelakotz ere bai, Polonia bezala, Europar Batasuneko kide diren Estatu batzuek indarturiko adierazpen eta ekintza homofoboen salaketa egin dadin nahi dugu. Bertze Estatu batzuen (Espainiarra, Belgikarra, Ingalaterra...) aitzinamenduak orokortuko lituzkeen eta « askatasuna, berdintasuna eta anaitasuna » lema duen Frantses errepublika baino hobe berdintasuna eta askatasuna bermatuko lukeen Europa baten baitan dugun esperantza berresten dugu.\nEgun horren egitaraua:\n-eguerdiko 12etatik : Pik-nika, elkarteen herrixka Biarritzeko itsas-argian.\n-atsaldeko 4etan : 2007ko ibilaldiaren abiatzea, Biarritzeko karriken zeharreko desfile alaitua.\n-gaueko 11etatik 5:30ak arte : Gay Pride gaua – Donibane L.-ko MATA-HARI diskotekan.\n-goizeko 6etatik : After Biarritzeko l’îlot 424 ostatuan.\nDENAK GONBIDATURIK ZAUDETE !


Hezkuntza Sailak prekarietatearen alde egiten du Hezkuntza Publikoan eta adarra jotzen die langileei — ELA Sindikatua\nHezkuntza Sailak prekarietatearen alde egiten du Hezkuntza Publikoan eta adarra jotzen die langileei Eusko Jaurlaritzak sindikatuoi bizkar emanez Enplegu Publiko Eskaintza deituko duela iragarri du estatuak ezarritako berritze tasari men eginez. Erabaki honek Hezkuntza Publikoan behin-behinekotasun maila onartezina areagotzen du eta prekarietatearen alde egiten du. https://www.ela.eus/eu/gizalan/irakaskuntza/Administrazio_gaiak/albisteak/hezkuntza-sailak-prekarietatearen-alde-eginten-du-hezkuntza-publikoan-eta-adarra-jotzen-die-langileei https://www.ela.eus/@@site-logo/ELA_logo_koloretan.png\nOrain ia hilabete komunikabideen bitartez jakin ondoren, gaur eman digu ofizialki Eusko Jaurlaritzak Enplegu Publiko Eskaintza (EPE) deialdiaren berri. Jaurlaritzak argi utzi du Espainiar Estatuak ezarritako irizpideen menpe jarri dela, Madrilek ezartzen dituen berritze-tasak bere osotasunean betez. Horren baitan EPEra 275 plaza aterako dituela iragarri du. Deialdia Irakasle Funtzionarioen kolektibora eta honen barruan Maisu-maistren kidegora mugatuko dela adierazi dute eta azterketa 2015eko udan burutuko dela.\nELArentzat onartezina da sindikatuok deialdiaren lehen berria komunikabideen bitartez izatea eta langileen ordezkariok inola ere kontutan ez hartzea deialdira atera beharreko plazak adosteko, deialdiaren baldintzak eztabaidatzeko eta hezkuntza publikoan urte luzetan sufritzen dugun behin-behinekotasun eta prekarietateari aurre egiteko neurriak hartzeko.\nSindikatu honentzat guztiz premiazkoa da Hezkuntza Publikoaren sektore ezberdinetan (Irakasle Funtzionarioetan, Heziketa Berezian, Zerbitzuetan) pairatzen ari garen behin-behinekotasun, egonkortasun falta eta prekarietateari konponbidea jartzea, baina Hezkuntza Sailaren erabakiak eta ezarri dituen baldintzek inola ere ez die erantzuten Hezkuntza Publikoaren behar oinarrizkoenei.\nEusko Jaurlaritzak espainiar estatuak ezarritako berritze tasei men egingo die, hau da, 2013an %10eko berritze tasa ezarriko du eta 2015ean %50a. Honen baitan 275 plaza besterik ez ditu aterako lehiaketa publikora.\nKontutan izan behar dugu 2009an Mahai Orokorrean behin-behinekotasuna eta prekarietatea %8ra mugatzeko asmoz adostu ziren 5.100 plazetatik 3.044 oraindik ere ateratzeke daudela. Horri gehitu behar zaizkie 2013tik 2015era bitarte erretiratuko diren 1.500 langiletik gora. %30 inguruan kokatzen den behin-behinekotasun eta prekarietateari aurre egiteko guztira 4.500 plazatik gora atera beharko lirateke lehiaketa publikora eta Hezkuntza Sailak lanpostuei eta hezkuntza sistemari egonkortasuna emateko beharrezko liratekeen lanpostu horien apenas %6 deituz erantzuten dio. Hau da, egonkortasun eza eta prekarietatearen aldeko apustu garbia hezkuntza sistema publikoan.\nHau honela, Hezkuntza Sailak lan-baldintzak onak bermatu eta enplegua egonkortzeko neurria dela dioenean eta posible dituen plaza guztiak ateratzen dituela dioenean propaganda ariketa bat besterik ez duela egiten salatzen du sindikatuak. Gobernuak argi uzten du nahiago duela estatuak ezarritako mugei eta Zerbitzu Publikoak suntsitzeko neurriei men egitea euskal jendartea eta hezkuntza komunitatearen behar eta nahiei kasu egitea baino, eta neurri honekin behin-behinekotasunaren eta prekarietatearen aldeko apustu garbia egiten duela Hezkuntza Publikoan.\nELArentzat Uriarte Sailburuaren proposamen hau guztiz onartezina da. Hain garrantzitsua eta gure etorkizunari begira estrategikoa den sektorea prekarietatera kondenatzen du eta adarra jotzen die beraien lanpostuak egonkortu gabe dituzten eta urte askotan inolako egonkortasunik gabe alde batetik bestera ibiltzera beharturik dauden milaka ordezko langileentzat.\nHonen harira, kontutan hartu behar dugu, behin-behinekotasun honetaz baliatuz eta azken urteetako murrizketen baitan, modu berezian gelako ikasle kopurua handituz, Eusko Jaurlaritzak 1.800 lanpostu inguru suntsitu dituela.\nELAk Hezkuntza Sailburuari eskatzen dio Hezkuntza Publikoaren benetako beharrei aurre egiteko baliabide eta bitartekoak jar ditzala, behin-behinekotasunari eta prekarietateari aurre egiteko neurriak har ditzala eta egoera okertu besterik egiten ez duten propaganda neurriak alde batera utz ditzala.


Adunako herri eskola: 2019/03\nMural pintaketa prestatzen\nAdunako eskolak ere parte hartu nahi izan du larunbatean izango den mural pintaketa prestatzen.\nOso pozik eta gustura aritu gara borobil erraldoi hau moreaz margotzen.\nAstelehenean Txiki Parkera joan ginen eta ikus dezakezuenez primeran pasa genuen.!!\nGURE DANIO ZAINTZEN\nIzurde gelako zientzialariek arreta handiz zaintzen dituzte Danioren arrautzak.\nEgunero, kontu handiz, ura aldatzen diegu.\nUr garbia gustuko dutelako\nGaia Danio, Lehen Hezkuntza\nDanioren bigarren eguna\nGaurkoan aldaketa asko ikusi dizkiegu gure arraultzatxoei. Goizetik arratsalde bitartean ere asko aldatu dira!\nLehenengo argazkia goizean ateratakoa izan da, bertan begiak antzematen zaizkie.\nBigarren argazkian berriz, hau arratsaldean ateratakoa izan dena, bertan ikus daiteken bezala, beraien garapenean, begiak atera zaizkie, isatsa ere antzeman daiteke, eta ikusten dituzue puntutxo beltzak? Ba horiek Danioren melanina da, azalari kolorea emango diotena. Guk ugaztunok ere melanina dugu, horregatik udaran "morenoago" jartzen gara!\nMartxa honetan bihar bertan jaioko dira!!\nGaia Danio, ikerketa, zientzia\nAtzo Danio eskolara etorri zen. 110 arraultzatxo bi poteetan jaso genituen, kutxa isotermiko batean.\nLehen Hezkutzako ikasle guztiak gelan bildu ginen eta kutxatik poteetan atera genituen. Horretarako, irakasleak bata txuria jantzita zientzialari bihurtu ziren.\nPoteetatik atera, Petri plakan jarri, eta zein dauden bizirik eta hilda ikusita, Lehen Hezkuntzako hiru geletan banatu genituen, ikerketa zientifikoa egiteko. Arratsaldean Haur Hezkuntzakoak gelara igo ziren gure arraintxoa ezagutzera.\nMikroskopioaren laguntzaz, Danio arraultzak, ikusi eta aztertu genituen. Ikusi argazkian nolakoa den Danio!\nGaia Danio, zientzia\nOstiral arratsaldean, ADUNA eskolako inauteriak ospatu genituen eta bertan akrobatak, mimoak, pailazoak eta magoak izan genituen.\nBerritsu irratia 27. emanaldia\nPeru C, Xela, Peru S, Mattin, Julen, Irati eta Ametsi egokitu zaigu irratsaioa egitea. Oraingo honetan Asvineneako Irati Gonzalez elkarrizketatu dugu. Izan ere eskolan zirkua lantzen ari gara eta aproposa iruditu zaigu.\nOso gustura egon gara eta gaude egindako lanarekin. Espero dugu zuei ere gustatu izana, eta irratsaioa berriz entzun nahi baldin baduzue, beheko estekan duzue entzungai.


Ateak hetsi ditu Ziburuko Luma haurtzaindegiak | Lapurdi | KAZETA\nAteak hetsi ditu Ziburuko Luma haurtzaindegiak\nBarne arazo batek Ziburuko Luma haurtzaindegi euskaldunaren hetsiera eragin luke. Astelehenaz geroztik ateak hetsi ditu. Familiek laster aterabide bat atzematea espero dute eta horretarako, "Ttipi Ttapa" elkartea sortzea erabaki dute.\nKazeta|2017/02/08 16:11|0 iruzkin Eguneratua:\nOtsailaren 6az geroztik hetsia dago Luma haurtzaindegia. ©Isabelle MIQUELESTORENA\nOtsailaren 6az geroztik, hamahiru familiek ezin dituzte beren haurrak Luma haurtzaindegira eraman. Eguberritan administrazio kontseiluak erakundea desegingo zela abisatu bazien ere, ez zuten espero hain azkar gertatzea.\nGuy Poulou Ziburuko auzapezak gertakarien oinarrian, "administrazio kontseilua eta langileen" arteko arazo bat dagoela azaldu du. Herriko Etxeak horretan parte hartu ez duela nabarmendu ondoren, soilik egoitza bere esku uzten zuela esplikatu du. Bere lehentasuna haurtzaindegi euskaldun baten zerbitzua mantentzea dela dio.\nAterabide bat atzemateko, Herriko Etxea erakundea finantzatzen zuen beste egiturekin bildu da astelehenean. Hots, CAF Familien Laguntzarako Kutxa eta PMI haurren babeserako erakundearekin. LAB sindikatua ere presente zegoen.\nBenetako arrazoia zein den jakitea zaila da. Burasoek azalpenak itxoiten dituzte. Baina, bitartean langileak kanporatzeko prozedurak martxan dira. Ipar Euskal Herriko eta Seignanx eskualdeko CAF egiturako zuzendaria den Chantal Rémyk aipatu duenez, abenduaz geroztik aurreikusi zuten hetsierari buruzko bilkurak antolatu dituzte badira aste batzuk.\nHaatik, haurtzaindegia "espero baino lehenago" hetsi denez, familiei zerbitzua eskaintzeko egituraren aurkikuntza urgentziazkoa da. Lumak burasoei haurrak errezibitzeko dauden aukerak azaltzeko engaiamendua hartu du. Hala nola, Urruña eta Donibane Lohizuneko haurtzaindegiak eta haurzain autonomoak.\nTtipi ttapa, aterabideen bila\nErakunde berri bat abiatzeko hilabeteak beharko lirateke, proiektua prestatzeaz gain, finantzamendua lortu behar delako. Burasoak ez dira geldirik gelditu. Aterabideak atzemateko xedez elkarte bat sortu dute: Ttipi Ttapa. Taldearen bidez segida hartu nahiko lukete. "Egoitzaren egitasmoa bidaliko diegu bihar CAF eta PMIri", jakinarazi du Bruno Uthurria elkarteko lehendakariordeak. Hala ere, Ttipi Ttapak ez ditu beste aterabideak baztertzen.\nElkarteko kideak langileekin oso pozik zeudela nabarmendu nahi izan du. "Defendatu nahi dugun zerbait da", gehitu du. Langileei elkartasuna helarazi eta, hasieratik haurtzaindegi berri baten proiektua sostengatu dutela azpimarratu du.


Kontzientziak pizten ari dira | Bizigiro | Berria\nKontzientziak pizten ari dira\nEguzki talde ekologistak deituta, berrehun herritar baino gehiago plastikoak auzolanean jasotzen aritu dira Deba eta Zumaia arteko flyschean. 2.500 kilo inguru jaso dituzte.\nFlyscharen itsas ertzean garbiketa herrikoia egin zuten atzo goizean, Deban. JUAN CARLOS RUIZ / FOKU Tamaina handiagoan ikusi\n2018ko azaroak 11 - Deba\nOier Bartolome surflariak bideo bat egin zuen Zumaia eta Deba arteko (Gipuzkoa) flyschean urriko hirugarren astean, eta berez babestua den biotopoa plastikoz beteta zegoela erakutsi zuen. Herritar askoren kontzientzian eragin zuen bideoak. Hura sarean zabaldu eta aste pare batera, berrehun herritar baino gehiago Debako Elorriaga auzoaren magalera joan dira, Eguzki talde ekologistak deituta, plastikoak biltzera. Askoz lagun gutxiago espero zituen Eguzkiko Juan Mari Beldarrainek, «40 inguru», baina herritar kontzientziadun askok erantzun diote deialdiari.\nAmurriotik (Araba) iritsitako Ascension Fernandez da auzolanera batu direnetako bat: «Arazoa iaz ikusi genuen. Oso garrantzitsua da gaia, eta deialdi honen moduko gehiago behar dira». Plastikoz beteta dauka poltsa. «Erakunde publikoak ez dakit kontzientziatuta dauden ala ez, baina paso egiten dute, guztiz».\nAdin guztietako herritarrak ari dira auzolanean garbiketa egiten. Inguruko herrietakoak, eta urrunagokoak. Aritz Urbieta Zumaiakoa da, 16 urte ditu, eta plastikoak jaso eta jaso ari da. «Amak kontatu zidan deialdi hau zegoela, eta argi ikusi nuen garbitzen laguntzera etorri behar nuela. Planeta ez da gurea bakarrik». Oso haurra zenetik du natura zaindu behar delako kontzientzia: «Txikitatik hala erakutsi didate».\nHurrengo belaunaldiei eman beharreko hezkuntza funtsezkoa iruditzen zaio David Hollingworth britaniarrari. Bi urteko semea besoetan duela, begira ari da, urrunago emaztea eta alaba zaharragoa garbiketa lanetan ari diren bitartean. «Guk ahal duguna birziklatzen dugu etxean». Iruditzen zaio Eguzkiren deialdiak eragina izan dezakeela batzuen barrenak mugitzeko. «Gaur biltzen den zaborra baino garrantzitsuagoa da egunero egin beharrekoa. Erakunde publikoek, halaber, ez dute nahikoa egiten».\nSemearekin joan da Elena Barrueta ere; Asteasukoa (Gipuzkoa) da, eta Bartolomeren bideoaren eragina aipatu du. «Ondo dago haurrek ikustea nola lagundu dezakegun denen artean. Politak dira horrelako garbiketa herrikoiak, baina erakundeek dute dirua eta boterea halako kontuak gerta ez daitezen».\nMarea biziekin, okerrago\nIngurua ederki ezagutzen duten herritarrak badira garbiketa egiten; aldameneko auzoko baserri batean jaioa da Itziar Aizpurua:«Eguzkiren deialdia oso ondo dago. Paraje ezagunak dira niretzat, askotan ibili naiz goitik behera eta behetik gora, eta gogoz etorri naiz».\nDeba inguruko kostaldea primeran ezagutzen du Koen van den Driessche Belgikako geologoak ere; flyscheko gida lanetan aritzen da tarteka, eta, haren ustez, plastikoa da ingurumen arloan dauden arazo garrantzitsuenetako bat. «Plastikoa arrain handi eta hegazti askoren sabelera iristen da, zoritxarrez. Presazko ekintzak behar dira. Norbanako gisa ere badugu zer egin, eta ahalik eta plastiko gutxien erabili beharko genuke». Sakoneta inguruan egoera «kezkagarria» dela iruditu zaio.\nGarbitzera joan direnez gain, turista despistatu batzuk ere begira ari dira; tartean, Herrialde Katalanetatik etorritakoak. Euskal Herriko kostalde osoan dabiltza turistak, ez bakarrik udan. Eta plastikoen kutsadura ere ez da soilik Gipuzkoan gertatzen. Fernando Salegi Eguzkiko kidea Ondarroakoa (Bizkaia) da, eta Bartolomek egindako bideoa goraipatu du hark ere. «Surflariaren bideoak eragin handia izan du, arreta piztu du». Azaldu duenez, Ondarroan ere garbitzen aritzen dira, Atxaspi inguruan. «Baina gurea adabaki bat da, zerbait sinbolikoa: jarraipen bat behar da hemen. Boluntarismoa ondo dago, baina bitarteko gehiago behar dira». Bizkaiko eta Lapurdiko kostaldean egoera antzekoa dela uste du Beldarrainek.\nEguzkikoek ehun poltsa eraman dituzte bilketa egiteko, baina ez dira nahikoa izan. «Motz gelditu gara aurreikuspenetan», esan du Beldarrainek. «Bartolomeren bideoaren ostean, ikusi dugu kontzientziak berpiztu egin direla gaiarekin».\nGarbiketan ari direnak plastikoz betetako poltsekin iristen dira antolatzaileak dauden tokira. Zabor pilaketa handia dago eguerdi partean. Lainoa apur bat sartu da Elorriagan; inguruko itsasertzetan plastikoen laino ilunak ez dira berehala joango. Goiz bakarrean ia hiru tona jaso dituzte, Eguzkiren arabera.\nEgoerak okerrerantz egingo duela ohartarazi du Beldarrainek: «Hurrengo uholdeak edo marea biziak iristen direnean, askoz plastiko gehiago etorriko da. Biotopo hau ezin da soilik urtean behin garbitu, eta [Gipuzkoako] diputazioak eta Eusko Jaurlaritzak ingurua maiz garbitu behar dute». Nazioarteko erakundeen ardura ere aipatu du: «Plastikoen ekoizpena murriztu behar da, birziklatu ezin daitekeena debekatu, eta gaikako bilketa areagotu».


Argituko du egunak - GARA\nLeire Barrera de Castro Irakaslea\nArgituko du egunak\nArgituko du egunak! Horrela zioen aspaldi entzundako leloak. Gau ilunenak direla argia atera baino lehenagoko egunak diote. Horrela izan liteke, bai. Baina egunak argitzeko nahia dugunontzat, ilunpetan bizitzen ikastea zaila egiten zaigu askotan. Inigo Cabacas hil berri da Diaz de Haroko etorbidean Athleticen garaipena ospatzean jaso zuen Ertzaintzaren pilotakada baten ondorioz. Horrela adierazten du buruan zeukan zuloak. Ez, aldiz, hainbat komunikabidek. Horietan titularrak beste batzuk dira.\nHerri honetan egiak hamaika aurpegi dituenean, gogorra izaten da gertatzen dena aitortzea. Askotan egiari aurpegirik krudelena ere jantzi behar izaten zaio. Gaur jantzi den bezala. Gaur Iñigo Cabacas izan da. Baina gaur baino lehenagoko egunak ere badira. Bakarrik azken bi asteei errepara- tuta, Ertzaintzak Xuban 19 urteko gaztea larriki zauritu du eta 29 urteko bat hil egin du. Hau da, gaur eguneko kronika eta gaur egungo egoera.\nBaina bi aste horien atzean herri oso baten istorioa dago eta estatuko botere judizialak, politikoak, mediatikoak, polizialak eta horien erabilpen politikoarekin, herri oso baten egunerokotasuna marrazten saiatzen dira; ikastetxeetan gazteak isilaraziz, errepresaliatuak eta gure lagunak direnen argazkiak kenduz, mendi martxako helikopteroen soinuarekin markajea eginez, eta azkena eta gaurkoan mingarriena, futbolean izan da. Tamalez, berriz ere, Iñigoren heriotzaren ostean, agerian geratzen da herria defendatzeko jaioa zena herriarentzat arrotz bihurtu dela eta gaur egun bizi dugun egoerak ezinbesteko aldaketa behar duela. Dimisioak,... eskatu behar dira, noski, baina, berriz ez gertatzeko gakoa, aldaketan dago eta eraldaketa sozialaren eskutik etorriko da.\nNor izan da ba herriaren kontra lehenik tirokatu duena? Politikariak, beraien interesen arabera eta herritarren bizitzen inguruan inolako ardura barik zer egin erabakitzen dutenak, komunikabideak, hamaika gertaerak behin eta berriz isilarazten, epaileak, estatua boterea mantentzeko ekintzaileak babesten dituztenak edo finean nahi duena egiteko bidea eman zaion polizia armaduna?\nBeraz, herriak hitz egin dezala. Jarrai dezagun bidea egiten, aldarrikatzen, oihukatzen, salatzen eta nahi ez dugunari marra gorriak jartzen. Herria da finean sarrailan sartu gabeko giltza daukana. Xuban, Inigo... gehiago ez egoteko. Futbolaz, mendiaz, familiaz, lagunaz... gozatzeko.\nAilegatuko da eguna, eta idatzi gabeko liburua herriak idatziko beharko du, egia oinarri izanda.


POCTEFA LAGUNAK - lindus2\nLindus-2 baino lehen, LINDUS edo “Hegaztien migrazio behatokia Bide Atlantikoan” izeneko proiektua garatu zen, 2014ra arte. Haren helburu nagusia udazkeneko migrazioa aztertzea izan zen, migrazio-bide hori aukeratzen duten hegaztiak zenbatuz eta identifikatuz. Lindus-2k eginkizun horri emanen dio segida 2018ra arte.\nLankidetza-proiektu bat da, eta helburu du lan-sare bat sortzea kostaldeko natura-gune horren ingurumen-hezkuntzan, kudeaketan eta erabilera publikoan. Sareak ingurumen-hezkuntza eta -informazioko 4 ekipamendu ditu ardatz: Txingudi Ekoetxea (Irunen) -Txingudiko padurei lotuta – eta Larretxea, Nekatoenea eta Asporottsipi (Hendaian), Euskal Erlaitzari lotuta.\n“Espacio Portalet” Europako Lurralde Lankidetzarako Elkartea (AECT) hurbileko erakunde europar bat da; hots, elkarlanerako eta lurralde-lankidetzarako lanabes bat, Pirinio Atlantikoetako Departamentuko eta Aragoiko Autonomia Erkidegoko eragile publiko eta pribatuen artekoa.


Teknologia kulturaren zerbitzura. Oarsoaldearen topaketa berria, kultura- eta sormenenpresei zuzendua. – RIS 3 Euskadi\nTeknologia kulturaren zerbitzura. Oarsoaldearen topaketa berria, kultura- eta sormenenpresei zuzendua.\n“Teknologia kulturaren zerbitzura” izenburupean, M.A. Laborategiko Marga Altolaguirre eta ELEKTRARTeko Jon Astorquizarekin batera, Jardunaldi honetan, teknologiarekin lotutako ikaskuntzak eta jardunbide egokiak partekatuko ditugu, kultura-jardueretan aplika daitezkeenak eta inspirazio moduan balio ditzaketenak.\nMarga Altolaguirre eta Jon Astorquiza.\nOarsoaldea Garapen Agentziak, Aizpea Otaegi presidenteak, kultura- eta sormen-sektoreko pertsona guztiak animatu nahi ditu jardunaldi interesgarri eta aberasgarri honetan parte hartzera eta sektoreko enpresen artean informazioa partekatzera.\nAurreko bidalketa FORMAZIOA INDUSTRIA ADIMENDUNAREN inguruko prestakuntza programa Hurrengo bidalketa ELIKAGAIEN INDUSTRIAREN ETORKIZUN DIGITALA


Best NC Prentsarako balaztak salgai - ACCURL\nPrentsa Balaztak hemen Accurl-en prezio merkean aurki ditzakezun kalitate onena dira. Doitasun-presioko / tolestatze-makinen gama zabala eskaintzen dugu flexio-aplikazio askorentzako. Industri langile profesionalentzat konfigurazio perfektua eta erabiltzailearen atsegina bilatzen.\nAccurl-en EasyBend B Series NC Prentsa Balaztak oso egokiak dira piezen konformazioa eragiketa kostu baxukoarekin. Easy Bend B Series NC Prentsa Balaztak Torsion barra NC sinkronoa dute, bi ardatz kontrolatzeko gaitasuna, gure sakelakoaren balaztak handiagoak bezala. Easy Bend B Series NC Prentsa Balaztak salgai prezio onenarekin. Easy Bend B Series Prentsa Balaztak ezin hobeak dira zati txikiak osatuz, funtzionamendu kostu baxuak eta Torsion bar syncro NC bi ardatz kontrolatzeko ahalmenarekin, gure Prentsa Balaztak handiagoak bezala. Errendimendua, kostu eraginkorra eta funtzioak erabiltzeko konbinazioa eskaintzen du. ESTUN E21 erabiltzeko edo Alemaniako ELGO P40 NC kontrol-unitatea. Hesi segurua eta interlocking elektrikoa makina diseinatu dira eragiketa segurtasuna bermatzeko.\nDelem cnc kontrolagailua aluminiozko profila bender makina eta cnc prentsa balazta DA52S batera\nnc Prentsa hidraulikoa oinarriak metalezko altzairu metalean, tutu bihurgailuaren makina\nTxinan egindako fabrikatzaileak 3 + 1 ardatzako cnc prentsa balazta, makina hidrauliko bihurgailuan salgai